\NormalFont\ShortTitle{Nabi Yowɛli Sora}

{\MT Yowɛli

\par }{\MTB Nabi Yowɛli Alaa Falan Naxan Sɛbɛ

\par }{\IP Nabi Yowɛli naxan kawandini ito baxi, a fe mi sɛbɛxi yire gbɛtɛ yo yi Kitabun kui. Nanara, muxune mi a sɛbɛ waxatin kolon. A luxi nɛn alo tuguminne nan yi Isirayila kaane tɔrɔma na waxatini naxanye yi luxi alo suɲɛ xungbene. E ganla nan yi fama, e seene dɛɛne don e ma, na yi findi fitina feen na Yowɛli waxatini. Yowɛli yi a fala, a na fe sifan ligama nɛn bayo yamaan mi tubixi Ala ma.

\par }{\IP Yowɛli nan a sɛbɛxi, a lɔxɔna nde, Alaa Nii Sariɲanxin nagodoma nɛn muxune birin ma. Na sɛbɛxi Yowɛli sora 3.1-2 kui. Dɛnkɛlɛya muxu singene nan na feen toxi rakamalɛ Nii Sariɲanxin godo lɔxɔni. Na sɛbɛxi Xɛrane 2.16-21 kui.



\par }\ChapOne{1}{\PP \VerseOne{1}Alatala falan naxan ti Yowɛli xa, Petuweli a dii xɛmɛna.


\par }{\SH Tuguminne gbalon yamanani
\par }
{\Q \VS{2}Ɛ tan fonne, ɛ feni ito ramɛ,

\par }{\Q ɛ tan yamanan muxune,

\par }{\Q ɛ birin xa ɛ tuli mati.

\par }{\Q Fe sifani ito ɲɔxɔnna bata yi liga ɛ waxatini ba,

\par }{\Q hanma ɛ benbane waxatini?


\par }{\Q \VS{3}Ɛ a yɛba ɛ diine xa,

\par }{\Q ɛ diine yi a yɛba e diine xa,

\par }{\Q e diine yi a yɛba mayixɛtɛ famatɔne xa.


\par }{\Q \VS{4}Suɲɛne donseen naxanye luxi,

\par }{\Q tuguminne bata ne don.

\par }{\Q Tuguminne naxan luxi,

\par }{\Q xoxorone bata na don.

\par }{\Q Xoxorone naxan luxi,

\par }{\Q songolonbalane bata na don.


\par }{\BB \par }
{\Q \VS{5}Ɛ xulun, dɔlɔ minne,

\par }{\Q ɛ wuga!

\par }{\Q Ɛ birin xa gbelegbele,

\par }{\Q ɛ tan naxanye dɔlɔn minma,

\par }{\Q bayo manpa bogine bata kala,

\par }{\Q e ba ɛ dɛ.


\par }{\Q \VS{6}Ganla nde bata fa fu n ma yamanan ma,

\par }{\Q e fangan gbo,

\par }{\Q e wuya han e mi yatɛ.

\par }{\Q E ɲinne luxi alo yatan ɲinne,

\par }{\Q e gbɛgbɛne luxi

\par }{\Q alo yata gilɛn gbeene.


\par }{\Q \VS{7}E n ma manpa binle kalama.

\par }{\Q E n ma xɔdɛ binle ɲan fefe,

\par }{\Q e yi e yixin,

\par }{\Q e yi e kobelene ba e ma,

\par }{\Q e yiine yi gbendu fefe!


\par }{\BB \par }
{\Q \VS{8}Ɛ mawuga

\par }{\Q alo sungutunna kasa dugini ɲandeni

\par }{\Q naxan a xɛmɛn wugama,

\par }{\Q a baxi dɔxɔdeni naxan xɔn.


\par }{\Q \VS{9}Bogise saraxan nun minse saraxan bata ɲan Alatalaa banxini.

\par }{\Q Saraxaraline sunuxi, Alatalaa walikɛne.


\par }{\Q \VS{10}Xɛɛne bata kala,

\par }{\Q bɔxɔn bata xara.

\par }{\Q Bogiseene bata raxɔri.

\par }{\Q Manpa bogi igen bata so a ra.

\par }{\Q Turen bata ɲan.


\par }{\Q \VS{11}Xɛɛ biine bata yigitɛgɛ.

\par }{\Q Manpa bili nakɔ sane gbelegbelema sununi,

\par }{\Q murutun nun fundenna fe ra,

\par }{\Q bayo se xaba daxine bata halagi.


\par }{\Q \VS{12}Manpa binle bata xara ayi.

\par }{\Q Xɔdɛ binle bata lisi a ra

\par }{\Q e nun Girenada wudine nun tugu binle nun pɔnmi binle.

\par }{\Q Xɛɛ ma wudine birin bata xara.

\par }{\Q Muxune sɛwan birin bata ɲan.


\par }{\SH Yamaan xa tubi Alaa lɔxɔna fe ra
\par }
{\Q \VS{13}Ɛ sunu dugine tongo,

\par }{\Q ɛ wuga, ɛ tan saraxaraline.

\par }{\Q Ɛ gbelegbele,

\par }{\Q ɛ tan naxanye walima saraxa ganden yɛtagi.

\par }{\Q N ma Alaa walikɛne, ɛ fa,

\par }{\Q ɛ xi maxidixi kasa bɛnbɛli dugine yi nimisani,

\par }{\Q bayo bogise saraxane nun minse saraxane bata ɲan ɛ Alaa banxini.


\par }{\Q \VS{14}Ɛ sun suxu waxatin nagidi,

\par }{\Q ɛ yamaan maxili malan sariɲanxini,

\par }{\Q ɛ fonne malan

\par }{\Q e nun yamanan muxune birin,

\par }{\Q e xa fa Alatalaa banxini, ɛ Ala,

\par }{\Q ɛ yi ɛ xuini te Alatala ma.


\par }{\BB \par }
{\Q \VS{15}Lɔxɔ xɔdɛxɛn bata a li de!

\par }{\Q Alatalaa lɔxɔn bata maso,

\par }{\Q a fama kalan nan na

\par }{\Q fata Ala Sɛnbɛ Kanna ra.


\par }{\BB \par }
{\Q \VS{16}Donseen bata ɲan en yɛɛ xɔri yati!

\par }{\Q Sɛwan nun ɲaxanna bata ɲan en ma Alaa banxini!


\par }{\Q \VS{17}Sansi xɔnne bata xara ayi xutune bun,

\par }{\Q sagane bata kui geli.

\par }{\Q Se ramaradene bata kala,

\par }{\Q bayo murutu mi fa na.


\par }{\Q \VS{18}Xuruseene wuga xuiin gbo iki!

\par }{\Q Ɲinge kurune xuyaxi ayi na xun xɔn ma,

\par }{\Q amasɔtɔ sɛxɛ mi fa na,

\par }{\Q hali yɛxɛɛne fan tɔrɔxi.


\par }{\BB \par }
{\Q \VS{19}Alatala, n nan n xuini te i tan nan ma!

\par }{\Q Amasɔtɔ tɛɛn bata burunna halagi,

\par }{\Q tɛɛ dɛgɛn bata xɛɛ ma wudine birin gan.


\par }{\Q \VS{20}Na ma, hali burunna subene e wuga xuini tema i tan Ala ma.

\par }{\Q Xudene bata xɔri,

\par }{\Q tɛɛn bata burunna halagi.




\par }\Chap{2}{\SH Alatalaa lɔxɔn bata maso
\par }
{\Q \VerseOne{1}Ɛ xɔtaan fe Siyon yi!

\par }{\Q Ɛ gbelegbele n ma geya sariɲanxin fari!

\par }{\Q Yamanan muxune birin xa xuruxurun gaxuni

\par }{\Q bayo Alatalaa lɔxɔn fama,

\par }{\Q a bata maso.


\par }{\Q \VS{2}Dimin nun nii rafɔrɛn lɔxɔna,

\par }{\Q kundaan nun kuye yifɔrɔn lɔxɔna.

\par }{\Q Ganla\FTNT{*}{{\FR 2:2: }{\FR{2.2}}{\FT{ Yanyina nde
}}{\FK{ganli}}{\FT{ ito findixi tuguminne nan na naxanye halagin naso yamanani Alaa xɔlɔn bun ma.}}} fama

\par }{\Q alo kuye yi yalanna geyaan kanke ra subaxani.

\par }{\Q Gali gbee sɛnbɛmaan fama,

\par }{\Q naxan ɲɔxɔn munma to,

\par }{\Q naxan ɲɔxɔn mi fa toma waxati famatɔne birin yi.


\par }{\BB \par }
{\Q \VS{3}Tɛɛ dɛgɛna e yɛɛ ra,

\par }{\Q a e xanbi ra.

\par }{\Q Bɔxɔn tofan e yɛɛ ra

\par }{\Q alo Eden nakɔna.\FTNT{†}{{\FR 2:3: }{\FR{2.3}}{\FK{Eden nakɔna}}{\FT{ fe sɛbɛxi Dunuɲa Fɔlɔn 2.8-9 kui. E nun Esekiyɛli 36.35.}}}

\par }{\Q Tonbonna nan a ra e xanbi ra.

\par }{\Q Sese mi a futuxuluma e yii.


\par }{\Q \VS{4}E maliga soo yama gbeen nan na,

\par }{\Q alo soo ragine ganla,

\par }{\Q naxanye xulun e gideni han!


\par }{\Q \VS{5}E dangu xuiin luxi nɛn

\par }{\Q alo yɛngɛ so wontorone.

\par }{\Q E tuganma geyane xun ma,

\par }{\Q alo tɛɛ gbeen nɛma sɛxɛ xaren ganɲɛ

\par }{\Q alo gali sɛnbɛmaan na ti yɛngɛ so xinla ma.


\par }{\BB \par }
{\Q \VS{6}Siyane birin xuruxurunma e yɛɛ ra,

\par }{\Q e yɛtagine yi tɔɲɔnxi.


\par }{\Q \VS{7}E fɔnma seene ma

\par }{\Q alo yɛngɛ sone,

\par }{\Q e tema taan nabilinna yinna ma

\par }{\Q alo sofane.

\par }{\Q E birin sigama e kiraan xɔn,

\par }{\Q e mi kiraan fatama.


\par }{\Q \VS{8}E sese mi dinma e bode ra,

\par }{\Q birin sigama a tinxinni.

\par }{\Q Sese na ti e yɛɛ ra,

\par }{\Q e tuganma nɛn na xun ma,

\par }{\Q e safane mi kalama.


\par }{\Q \VS{9}E na bɔxɔn taan ma,

\par }{\Q e e gi yinna ma,

\par }{\Q e tema banxine ma,

\par }{\Q e so banxin foye sodene ra

\par }{\Q alo muɲadene.


\par }{\BB \par }
{\Q \VS{10}Bɔxɔn xuruxurunma e yɛɛ ra,

\par }{\Q kore xɔnna yi maxa.

\par }{\Q Sogen nun kiken yi yidimi.

\par }{\Q Sarene mi fa dɛgɛma.


\par }{\Q \VS{11}Alatala sɔnxɔma a ganla yɛɛ ra.

\par }{\Q A yamaan mi nɔɛ yatɛ.

\par }{\Q Naxanye a falan suxuma,

\par }{\Q ne sɛnbɛn gbo!

\par }{\Q Amasɔtɔ Alatalaa lɔxɔn gbo,

\par }{\Q a magaxu!

\par }{\Q Nde nɔɛ tiyɛ a bun?


\par }{\SH Yamaan xa tubi Ala ma
\par }
{\Q \VS{12}Alatalaa falan ni ito ra, a naxa,

\par }{\Q “Koni iki, ɛ mɔn xa xɛtɛ n ma ɛ bɔɲɛni feu,

\par }{\Q sun suxun nun wugan nun gbelegbele xuine yi!”


\par }{\Q \VS{13}Benun ɛ xa ɛ dugine yibɔ nimisani

\par }{\Q ɛ bɔɲɛne nan xa kala.

\par }{\Q Ɛ xɛtɛ Alatala ma, ɛ Ala

\par }{\Q bayo a diɲa, a kininkinin,

\par }{\Q a mi xɔlɔn xulɛn,

\par }{\Q a hinanna gbo.

\par }{\Q A a yɛtɛ ratangaxi yihadin ma.


\par }{\Q \VS{14}Nde a kolon xa a mi maxɛtɛma

\par }{\Q a kininkinin ɛ ma,

\par }{\Q a yi baraka sa ɛ feene yi,

\par }{\Q alogo ɛ xa nɔ bogise saraxane

\par }{\Q nun minse saraxane bɛ Alatala xa, ɛ Ala?


\par }{\BB \par }
{\Q \VS{15}Ɛ xɔtaan fe Siyon yi!

\par }{\Q Ɛ sun suxu waxatin nagidi.

\par }{\Q Ɛ yamaan maxili malan sariɲanxini.


\par }{\Q \VS{16}Ɛ yamaan malan, ɛ malanna rasariɲan.

\par }{\Q Ɛ fonne malan,

\par }{\Q ɛ dii ɲɔrɛne malan

\par }{\Q hali naxanye xiɲɛn minma.

\par }{\Q Hali xɛmɛn naxan baxi ɲaxanla dɔxɔdeni,

\par }{\Q na fan xa mini a banxini,

\par }{\Q a ɲaxanla fan xa fa malanni.


\par }{\Q \VS{17}Saraxaraliin naxanye walima Alatala xa

\par }{\Q ne xa wuga Ala Batu Banxin

\par }{\Q so dɛɛn nun saraxa ganden tagini.

\par }{\Q E yi Ala mafan, e naxa,

\par }{\Q “Alatala, kininkinin nxu ma,

\par }{\Q nxu tan i ya yamana.

\par }{\Q I nama i ya muxune rayagi,

\par }{\Q i nama tin yama xɔɲɛne yi nxu magele,

\par }{\Q e a fala, e naxa,

\par }{\Q ‘E Ala minɛn yi?’ ”


\par }{\SH Alatala yi a yamaan yabi
\par }
{\Q \VS{18}Nayi, Alatalaa xɔxɔlɔnna kelima nɛn

\par }{\Q a yamanana fe ra,

\par }{\Q a yamaan kininkininna yi a suxu.


\par }{\BB \par }
{\Q \VS{19}Alatala a yamaan yabima nɛn nayi, a naxa,

\par }{\Q “N mɔn bogiseene ragidima ɛ ma nɛn,

\par }{\Q e nun manpa bogine nun ture faɲina.

\par }{\Q Ɛ lugoma nɛn ken!

\par }{\Q N mi fa ɛ findima magele seen na siyane tagi.


\par }{\Q \VS{20}Yaxun naxan kelima sogeteden kɔmɛnna ma,

\par }{\Q n na a masigama nɛn ɛ ra pon!

\par }{\Q N na a kedima nɛn

\par }{\Q siga bɔxɔ xare madunduxin mabinni.

\par }{\Q N na a ganla yɛɛ ra xiin naxuyama ayi nɛn

\par }{\Q siga han sogeteden baana,

\par }{\Q e nun a xanbi ra xiina

\par }{\Q siga han sogegododen fɔxɔ igena.

\par }{\Q E faxaxine xiri ɲaxin minima nɛn,

\par }{\Q a findi furen na foyeni.

\par }{\Q Amasɔtɔ Ala wali gbeen kɛma nɛn.


\par }{\Q \VS{21}I tan, bɔxɔna,

\par }{\Q i nama gaxu!

\par }{\Q I ya sɛwan xa gbo ayi,

\par }{\Q i ɲaxan!

\par }{\Q Amasɔtɔ Alatala bata fe gbeene rakamali.


\par }{\Q \VS{22}Ɛ tan, subene,

\par }{\Q ɛ nama gaxu!

\par }{\Q Amasɔtɔ burunna sɛxɛne mɔn ɲingima nɛn,

\par }{\Q wudine mɔn yi bogi.

\par }{\Q Xɔdɛ binle nun manpa binle mɔn yi dahamun namini.


\par }{\Q \VS{23}Ɛ tan, Siyon kaane, ɛ ɲaxan,

\par }{\Q ɛ sɛwa Alatala yi, ɛ Ala,

\par }{\Q bayo a mɔn tulen fima ɛ ma a waxatini a tinxinni,

\par }{\Q a tule gbeen nafa ɛ ma

\par }{\Q a darixi fɛ waxatin naxanye birin yi.


\par }{\Q \VS{24}Lonne rafema nɛn,

\par }{\Q kundine yi rafe manpa nɛnɛn nun turen na.”


\par }{\BB \par }
{\Q \VS{25}“N ɲɛɛ danguxine seene ɲɔxɔne raxɛtɛma nɛn ɛ ma

\par }{\Q tuguminne nun xoxorone naxanye donxi,

\par }{\Q e nun songolonbalane nun suɲɛne,

\par }{\Q n ma gali gbeena,

\par }{\Q n naxan nasiga ɛ xili ma.


\par }{\Q \VS{26}Ɛ dɛgema nɛn han ɛ lugo.

\par }{\Q Ɛ Alatala xinla tantunma nɛn, ɛ Ala,

\par }{\Q naxan bata kabanako feene liga ɛ xa.

\par }{\Q N ma yamaan mi fa yagima mumɛ!


\par }{\Q \VS{27}Ɛ a kolonma nɛn nayi

\par }{\Q a n luxi Isirayila kaane yɛ.

\par }{\Q Alatala nan n tan na, ɛ Ala.

\par }{\Q Ala gbɛtɛ mi na mumɛ.

\par }{\Q N ma yamaan mi fa yagima mumɛ!”




\par }\Chap{3}{\SH Alaa lɔxɔna fe
\par }
{\Q \VerseOne{1}“Na xanbi ra,

\par }{\Q n na n ma Nii Sariɲanxin nagodoma nɛn

\par }{\Q adamadiin birin ma.

\par }{\Q Ɛ dii xɛmɛne nun ɛ dii tɛmɛne nabiya falane tima nɛn.

\par }{\Q Ɛ xɛmɛ fonne yi xiye sa.

\par }{\Q Ɛ banxulanne yi fe toon ti alo xiyena.


\par }{\Q \VS{2}Na lɔxɔne yi,

\par }{\Q n na n ma Nii Sariɲanxin nagodoma nɛn

\par }{\Q hali konyi xɛmɛne nun konyi gilɛne xun ma.


\par }{\Q \VS{3}N kabanako feene yitama nɛn kore xɔnna ma

\par }{\Q e nun bɔxɔ xɔnna ma,

\par }{\Q wunla nun tɛɛn nun tɛɛ tuti gbeen minima nɛn.


\par }{\Q \VS{4}Sogeni dimima nɛn,

\par }{\Q kiken yi gbeeli alo wunla,

\par }{\Q benun Alatalaa lɔxɔ binye gbeen xa a li.


\par }{\Q \VS{5}Nba, naxan yo na Alatala maxandi a xinla ra,

\par }{\Q na kisima nɛn.

\par }{\Q Nayi, yamaan muxu dɔnxɛna ndee luma nɛn e nii ra

\par }{\Q Ala na naxanye xili,

\par }{\Q ne nan xunbama Siyon geyaan fari

\par }{\Q e nun Yerusalɛn yi

\par }{\Q alo Alatala a fala kii naxan yi.”




\par }\Chap{4}{\SH Siyane makiti fena
\par }
{\Q \VerseOne{1}“Amasɔtɔ na lɔxɔne yi, na waxatini,

\par }{\Q n na fa Yuda nun Yerusalɛn suxu muxune ra waxatin naxan yi,


\par }{\Q \VS{2}n siyane birin malanma nɛn,

\par }{\Q n yi fa e ra Yosafati lanbanni,\FTNT{*}{{\FR 4:2: }{\FR{4.2}}{\FK{Yosafati}}{\FT{ bunna nɛɛn fa fala “Alatala nan kitin sama.”
}}}

\par }{\Q n na e makitima dɛnaxan yi,

\par }{\Q lan n ma yamana fe ma, Isirayila.

\par }{\Q Amasɔtɔ, e e raxuyaxi ayi nɛn siyane yɛ,

\par }{\Q e yi e bɔxɔni taxun e tagi.


\par }{\Q \VS{3}E n ma yamanan muxune yitaxun nɛn e ra,

\par }{\Q masɛnsɛnna xɔn,

\par }{\Q e yi dii xɛmɛne mati konyine ra

\par }{\Q alogo e xa yalundene sara,

\par }{\Q e yi dii tɛmɛne mati

\par }{\Q alogo e xa manpaan sara,

\par }{\Q e yi a min.”


\par }{\BB \par }
{\Q \VS{4}“Ɛ tan Tire kaane nun Sidɔn kaane

\par }{\Q nun Filisitine birin, nanse xɔli ɛ ma n xili ma?

\par }{\Q Ɛ gbeen ɲɔxɔn nanse ra n ma?

\par }{\Q Koni xa ɛ waxi yɛngɛn nakeli feni n xili ma,

\par }{\Q nayi n na ɛ yɛngɛne raxɛtɛma ɛ ma nɛn mafurɛn!


\par }{\Q \VS{5}Ɛ tan naxanye n ma gbetin

\par }{\Q nun n ma xɛmaan tongoxi, n ma nafulu faɲine,

\par }{\Q ɛ yi e sa ɛ suxurene batudeni.


\par }{\Q \VS{6}Ɛ Yuda nun Yerusalɛn muxune mati nɛn

\par }{\Q Girɛki muxune ma, ɛ yi e masiga e bɔxɔn na.”


\par }{\BB \par }
{\Q \VS{7}“N tan nan sa e bama na yirene yi

\par }{\Q ɛ e matixi dɛnaxanye yi.

\par }{\Q N yi tɔrɔn naxɛtɛ ɛ ma ɛ naxan ɲɔxɔn saxi e fari.


\par }{\Q \VS{8}N na ɛ dii xɛmɛne nun ɛ dii tɛmɛne matima nɛn

\par }{\Q Yuda kaane ma.

\par }{\Q E fan yi e mati Sabe kaane ma, siya makuyena.”

\par }{\Q Alatala nan falan tixi!


\par }{\SH Yɛngɛn nun kitina
\par }
{\Q \VS{9}Ɛ ito fala siyane xa, ɛ naxa,

\par }{\Q “Ɛ yitɔn yɛngɛn xili yi, ɛ yɛngɛ sone rakeli.

\par }{\Q Sofane birin xa keli, e yɛngɛn so.


\par }{\Q \VS{10}Ɛ ɛ ɲinge kenne bɔnbɔ silanfanne ra,\FTNT{†}{{\FR 4:10: }{\FR{4.10}}{\FK{Silanfanna:}}{\FT{ Sofane yɛngɛso dɛgɛmana.}}}

\par }{\Q ɛ wɔlitɛne rafala tanbane ra.

\par }{\Q Sɛnbɛtarene xa a fala, e naxa, ‘Nxu sɛnbɛn gbo.’


\par }{\Q \VS{11}Ɛ mafura, ɛ fa,

\par }{\Q ɛ tan siyaan naxanye birin be rabilinni,

\par }{\Q ɛ fa ɛ malan be.”

\par }{\BB \par }
{\Q Alatala, i ya malekane ragodo e xili ma.


\par }{\BB \par }
{\Q \VS{12}Siyane xa keli, e xa godo Yosafati lanbanni.

\par }{\Q Amasɔtɔ n dɔxɔma mɛnna nin,

\par }{\Q n na Isirayila rabilinna siyane birin makiti.


\par }{\Q \VS{13}Ɛ wɔlitɛn tongo ɛ bogi seene xaba

\par }{\Q bayo e bata mɔ.

\par }{\Q Ɛ fa manpa bogine yibodon, ɛ e igen ba

\par }{\Q bayo manpa ige baden bata rafe,

\par }{\Q han a fɛɲɛne yi bɔxɔnɲɛ a ma.

\par }{\Q E ɲaxuyaan fan gboxi ayi na kii nin.


\par }{\BB \par }
{\Q \VS{14}Yama gbeen bata lu kiti saden lanbanni!

\par }{\Q Amasɔtɔ Alatalaa lɔxɔn bata maso e ra

\par }{\Q kiti saden lanbanni.


\par }{\Q \VS{15}Sogen nun kikeni dimima nɛn,

\par }{\Q sarene mi fa dɛgɛma.


\par }{\Q \VS{16}Alatala sɔnxɔma nɛn keli Siyon yi,

\par }{\Q a a xui ramini sɛnbɛni, keli Yerusalɛn yi.

\par }{\Q Nayi, bɔxɔn nun koren xuruxurunma nɛn,

\par }{\Q koni Alatala findixi luxunden nan na a yamaan xa,

\par }{\Q e nun yigiyade makantanxina Isirayila kaane xa.


\par }{\SH Ala baraka feen naxanye ragidima a yamaan ma
\par }
{\Q \VS{17}“Ɛ a kolonma nɛn nayi, a n tan nan Alatala ra,

\par }{\Q ɛ Ala, naxan dɔxi Siyon yi, n ma geya sariɲanxina.

\par }{\Q Yerusalɛn sariɲanma nɛn,

\par }{\Q xɔɲɛne mi fa fuma a ma sɔnɔn!”


\par }{\BB \par }
{\Q \VS{18}“Na lɔxɔni,

\par }{\Q manpa nɛnɛn minima nɛn geyane yi,

\par }{\Q yire matexine yi nɔnɔn namini,

\par }{\Q igen yi lu Yuda baane birin yi.

\par }{\Q Tigin minima nɛn Alatalaa banxini,

\par }{\Q a yi kasiya lanbanna ige sa.


\par }{\Q \VS{19}Misiran tan findima nɛn bɔxɔ kalaxin na,

\par }{\Q Edɔn yi findi tonbonna ra

\par }{\Q e gbalone fe ra e naxanye ligaxi Yuda kaane ra.

\par }{\Q E bata sɔntarene faxa Yuda yamanani.


\par }{\Q \VS{20}Koni muxun luma nɛn Yuda nun Yerusalɛn yi habadan,

\par }{\Q mayixɛtɛ nun mayixɛtɛ.


\par }{\Q \VS{21}N munma n ma yamaan yulubin naxanye xafari e faxa tixine ma,

\par }{\Q n ne mafeluma nɛn.

\par }{\Q N tan Alatala, n lu Siyon taani.”

\par }