\NormalFont\ShortTitle{Neyemi Sora}

{\MT Neyemi

\par }{\MTB Neyemi a Fe Taruxuna

\par }{\IP Neyemi findi Yahudiyana nde nan na Esirasi a waxatini. Muxu dinaxin nan yi Neyemi ra. Perisene mangan naxan xili Aratasɛrɛkɛsi, na kuntigi kɛndɛna nde nan yi Neyemi ra. Neyemi mangan mafan nɛn alogo a xa tin a siga Yerusalɛn taani alogo a xa sa feene yitɔn lan a konna siga feen ma yɛɛn na. A to na li, hali yaxuna ndee to yi katama e xa a yɛɛ rati, a kon kaan muxu wuyaxi a mali nɛn. E yi Yerusalɛn taan nabilinna yinna ti. Neyemi mɔn yi Esirasi mali dina sali gbeena nde yi, Esirasi Alaa sariya kitabun xaran naxan yi. Lewine yi lu a yɛbɛ yamaan xa alogo e xa a famu, nayi e yi e sɔbɛ so Alaa fe yi. Neyemi yi yamanan dɔxɔ kiina nde yɛba. A yi taan nabilinna yinna ti sɛwa sanla raba, a mɔn yi yamaan nakɔta sariyan suxu kiin ma.



\par }\ChapOne{1}{\SH Neyemi Ala maxandina
\par }
{\PP \VerseOne{1}Xakaliyaa dii xɛmɛn Neyemi a falane.

\par }{\BB \par }
{\PP Kisilewi kiken na, Aratasɛrɛkɛsi a mangayaan ɲɛɛ mɔxɔɲɛdeni, n yi Suse manga taani.

\VS{2}Ngaxakedenna Xanani nun muxuna ndee yi fa sa keli Yuda yi. N yi e maxɔdin Yahudiyane fe ma, yaxune naxanye suxu, e siga e ra konyiyani, e ɲɛɲɛne mɔn yi xɛtɛ Yerusalɛn yi, e nun lan Yerusalɛn ma fe ma.

\VS{3}E yi n yabi, e naxa, “Suxu muxun naxanye lu e nii ra, na ndee bata fa dɔxɔ Yuda yamanani, koni e yigitɛgɛxi, e yagixi. Yerusalɛn taan nabilinna yinne yirena ndee bata bira, tɛɛn yi taan so dɛɛne birin gan.”


\par }{\PP \VS{4}N to na falane mɛ, n yi dɔxɔ, n wuga, n yi sunu xi wuyaxi, n yi sun, n yi Ala maxandi, Ala Naxan Kore,

\VS{5}n naxa, “Alatala, Ala Naxan Kore, naxan gbo, a magaxu, i tan naxan i ya layirin nun i ya hinanna luma i xanuntenne xa naxanye i ya yamarine suxuma,

\VS{6}i tuli mati, i yi i yɛɛn ti n na, i yi i ya walikɛna maxandi xuiin namɛ. N ni i maxandima waxatini ito yi i ya walikɛne xa, Isirayila kaane, kɔɛɛn nun yanyin na, n yi n ti Isirayila kaane yulubine ra bayo nxu bata yulubin liga i ra nxu nun n ma denbayana, nxu bata yulubin liga.

\VS{7}Nxu bata fe ɲaxin liga i ra, nxu mi i ya yamarine nun i ya tɔnne nun i ya sariyane suxi i naxanye so i ya walikɛɛn Musa yii.

\VS{8}I ya falana fe xa rabira i ma, i naxan so i ya walikɛɛn Musa yii, i naxa, ‘Ɛ na tinxintareyaan naba waxatin naxan yi, n na ɛ raxuyama ayi nɛn siyane yɛ.

\VS{9}Koni, xa ɛ xɛtɛ n ma, xa ɛ n ma yamarine suxu, ɛ yi e liga, nayi, hali ɛ sa bɔxɔ xɔnna danna ra, n sa fama ɛ ra nɛn yireni n dɛnaxan sugandixi alogo n xinla xa lu na.’\FTNT{*}{{\FR 1:9: }{\FR{1.9}}{\FT{ Na feen sɛbɛxi Sariyane 30.1-5 kui.}}}

\VS{10}I ya walikɛne nun i ya yamaan nan e ra, i naxanye xunbaxi i sɛnbɛ gbeeni.

\VS{11}Marigina, i tuli mati n tan, i ya walikɛna maxandi xuiin na, e nun i ya walikɛɛn naxanye sɛwaxi gaxuma i xinla yɛɛ ra! N ma feene rasɔnɔya to, n tan i ya walikɛna, i yi a liga xɛmɛni ito xa kininkinin n ma n na siga a yɛtagi.”

\par }{\PP Na waxatini, n tan nan yi yengi saxi mangan minseene xɔn ma.




\par }\Chap{2}{\SH Neyemi Yerusalɛn yi
\par }
{\PP \VerseOne{1}Nisan kiken na, Aratasɛrɛkɛsi a mangayaan ɲɛɛ mɔxɔɲɛdeni, manpaan yi dɔxi mangan yɛtagi, n yi a tongo, n yi a so mangan yii. N yi sunuxi a yɛtagi, naxan ɲɔxɔn munma yi liga n na singen.

\VS{2}Mangan yi a fala n xa, a naxa, “I yɛtagini fɔrɔxi nanfera? Anu, i mi furaxi. Waxatina nde bɔɲɛ rafɔrɛn ni ito ra.” N yi gaxu han,

\VS{3}koni n yi mangan yabi, n naxa, “Mangan xa lu a nii ra habadan! N yɛtagini fɔrɔxi nɛn bayo n benbane gaburune sa taan naxan yi, mɛnna birin bata halagi, tɛɛn yi na taan so dɛɛne birin gan.”

\VS{4}Mangan yi a fala n xa, a naxa, “Nanse xɔli i ma, n xa a liga i xa?” N yi Ala maxandi naxan kore,

\VS{5}n yi mangan yabi, n naxa, “Xa mangan tin, xa n tan i ya walikɛɛn nafan i ma, n nasiga Yuda yamanani. N benbane gaburune sa taan naxan yi, n mɔn xa sa na ti.”

\VS{6}Mangana ɲaxanla yi dɔxi a fɛma, mangan yi n maxɔdin, a naxa, “I ya sigatiin buma han waxatin mundun yi, i xɛtɛn waxatin mundun yi?” Mangan yi tin n xa siga, nayi n yi n xɛtɛ waxatin fala a xa.

\VS{7}N mɔn yi a fala mangan xa, n naxa, “Xa mangan tinɲɛ, a xa kɛdine so n yii siga Efirati baan sogegododen binna yamana kanne ma, alogo e xa a lu n dangu siga han Yuda yi,

\VS{8}i mɔn yi kɛdi keden so n yii Asafi xa, naxan mangana fɔtɔnne kantanma, alogo a xa xalanbe wudine so n yii, n sa yire makantanxin dɛɛne ti Ala Batu Banxin dɛxɔn, e nun taan yinne nun n sa luma banxin naxan kui.” Mangan yi ne so n yii, bayo Ala yi n xɔn.


\par }{\PP \VS{9}N yi siga yamana kanne fɛma naxanye yi Efirati baan sogegododen binni, n yi mangana kɛdin so e yii. Mangan bata yi sofa kuntigine nun soo ragine bira n fɔxɔ ra.

\VS{10}Sanbalata, Horoni kaan nun Amonina nde Tobiya, a walikɛɛn to na mɛ, e yi xɔlɔ kati a nanfera muxuna nde fama a fa Isirayila kaane mali.


\par }{\SH Neyemi yi yinne mato
\par }
{\PP \VS{11}N yi so Yerusalɛn yi, n yi xi saxan ti na.

\VS{12}Nayi, nxu nun muxuna ndee yi keli kɔɛɛn na, n mi a fala muxe xa n ma Ala bata yi naxan yita n na a n xa a liga Yerusalɛn xa. N keden peen nan yi dɔxi sofanla fari.

\VS{13}N yi mini Lanbanna so dɛɛn na kɔɛ tagini siga Sube Magaxuxi Tigin nun Ɲɛɲɛ dɛɛn binna ra, n yi lu Yerusalɛn taan nabilinna yinne matoɛ. N yi taan yinna to kalaxi, a yire wuyaxi yi biraxi, tɛɛn bata yi dɛɛne gan nun.

\VS{14}N yi dangu Tigin so dɛɛn nun mangana ige ramaraden dɛxɔn, koni n ma soon mi a dangude sɔtɔ.

\VS{15}N yi te xuden xɔn kɔɛɛn na, n siga taan yinne matoɛ Kedirɔn lanbanna binni. Na xanbi ra, n mɔn yi so Lanbanna so dɛɛn na, n xɛtɛ na kii nin.


\par }{\PP \VS{16}Taan kuntigine mi yi a kolon n yi sigaxi dɛnaxan yi e nun n yi naxan ligama. Han na waxatini, n munma yi sese fala Yahudiyane nun saraxaraline nun taa kanne nun kuntigine nun tide kan gbɛtɛye xa.

\VS{17}Nayi, n yi a fala e xa, n naxa, “Ɛ bata a to en tɔrɔn naxan yi iki! Yerusalɛn bata kala, tɛɛn bata a so dɛɛne gan! Ɛ fa, en fa Yerusalɛn taan nabilinna yinne ti. Nayi, en mi fa yagima sɔnɔn.”

\VS{18}N yi a yɛba e xa Ala n mali kii naxan yi, e nun mangan falan naxan ti n xa. E yi a fala, e naxa, “En siga, en sa taan ti!” Nayi, e yi e bode sɛnbɛ so na wali faɲina fe yi.


\par }{\PP \VS{19}Horoni kaan Sanbalata nun Amonin Tobiya a kuntigin nun Arabun Gesen to na mɛ, e yi nxu magele, e yi nxu raɲaxu. E yi a fala, e naxa, “Ɛ nanse ligama ito ra? Ɛ murutɛma mangan nan xili ma ba?”

\VS{20}N yi e yabi, n naxa, “Ala nɔɔn fima nɛn nxu ma, Ala Naxan Kore. Nxu tan, a walikɛne, nxu kelima nɛn, nxu yi a ti. Koni ɛ tan, ɛ mi kɛɛ sɔtɔn taani ito yi, ɛ mi sariya sɛ be, ɛ fe mi fa rabirama muxe ma Yerusalɛn taani!”




\par }\Chap{3}{\SH Yerusalɛn yinne yitɔnna
\par }
{\PP \VerseOne{1}Saraxarali kuntigina Eliyasibi nun a ngaxakeden saraxaraline yi keli walideni. E mɔn yi Yɛxɛɛne So Dɛni tɔn. E yi a rasariɲan, e yi a dɛɛne ti a ma. E yi taan yinna ti siga han sangansoon naxan yi xili Kɛmɛ, e yi na rasariɲan. E mɔn yi taan yinna ti siga han Xananɛli Sangansona.

\VS{2}Yeriko kaane fan yi walima mɛnna dɛxɔn, e nun Sakuru, Yimiri a dii xɛmɛna.

\VS{3}Sena kaane yi taan so dɛni tɔn dɛnaxan xili Yɛxɛ So Dɛna. E dɛ wudine ti, e dɛɛne sa e ma e nun e balan wurene.

\VS{4}Yuriyaa dii xɛmɛn Meremoti fan yi walima na yiren dɛxɔn, Hakɔsi mamandenna. Bereki a dii xɛmɛn Mesulan fan yi walima na yiren dɛxɔn Mesesabele mamandenna, e nun Banahaa dii xɛmɛn Sadɔki.

\VS{5}Tekowa taan muxune fan yi walima na dɛxɔn ma. Anu, taan muxu gbeene tondi walɛ nɛn walikɛ kuntigine yamarin bun.


\par }{\PP \VS{6}Yoyadaa dii xɛmɛn Paseya nun Besodiyaa dii xɛmɛn Mesulan yi Dɛ Fonni tɔn. E yi a dɛɛn wudine ti, e yi a balan wurene sa.

\VS{7}Gabayon kaan Melatiya fan yi yinna yirena nde yitɔnma na dɛxɔn ma, e nun Meronoti kaan Yadon nun Gabayon kaa gbɛtɛye nun Misipa kaane. E birin yi walima yamana kanna nan bun Efirati baan sogegododen binni.

\VS{8}Xarahaa dii xɛmɛn Yusiyɛli fan yi yinna yirena nde yitɔnma na dɛxɔn e nun Xananiya, latikɔnɔn nafalana nde.

\par }{\PP E yi siga walɛ han Yerusalɛn yinna yigbo yirena.

\VS{9}Xuru a dii xɛmɛn Rɛfaya fan yi yirena nde yitɔnma na dɛxɔn, Yerusalɛn bɔxɔn fɔxɔ kedenna yirena nde kuntigina.

\VS{10}Xarumafaa dii xɛmɛn Yɛdaya fan yi walima a banxin yɛtagi, Xasabaneyaa dii xɛmɛn Xatusi fan yi yinna yirena nde yitɔnma na dɛxɔn.

\VS{11}Xarimi a dii xɛmɛn Malakiya nun Paxata-Moyabaa dii xɛmɛn Xasubu fan yi walima yire gbɛtɛye yi siga han sangansoon naxan xili Buru Gandena.

\VS{12}Haloxesi a dii xɛmɛn Salun nun a dii tɛmɛne fan yi yinna yirena nde yitɔnma na dɛxɔn, Yerusalɛn bɔxɔn fɔxɔ kedenna yirena nde kuntigina.


\par }{\PP \VS{13}Xanun nun Sanowa kaane yi Lanbanna So Dɛni tɔn. E yi a dɛɛn wudine ti, e yi a balan wurene sa. E mɔn yi nɔngɔnna yɛ wuli keden fan yitɔn taan yinni, siga han Xuruse Ɲɛɲɛ Dɛna.

\VS{14}Rekabu a dii xɛmɛn Malakiya, Beti-Hakeremi kuntigin yi Xuruse Ɲɛɲɛ Dɛni tɔn. A yi a dɛɛn wudine ti, a yi a balan wurene sa.

\VS{15}Kola-Xose a dii xɛmɛn Salun, Misipa kuntigin yi Tigi Dɛni tɔn, a yi a ti, a yi a xunna soon so a xun na, a yi a dɛɛn wudine ti, a yi a balan wurene sa. A mɔn yi taan yinni tɔn Selaxa ige ramaraden dɛxɔn, dɛnaxan mangana nakɔɔn fɛma, siga han tedene, dɛnaxan sigama Dawudaa Taani.


\par }{\PP \VS{16}Dɔnxɛn na, Asabuku a dii xɛmɛn Neyemi, Beti-Suru fɔxɔ kedenna kanna yi siga yinni tɔnɲɛ Dawudaa gaburun binni siga han ige malanden binna, siga han mangana sofane banxina.

\VS{17}A xanbi ra, Lewi bɔnsɔnna muxune yi walima Bani a dii xɛmɛn Rexun bun ma. Hasabi, Keyila fɔxɔ kedenna kuntigin fan yi taan yinni tɔnma a dingirani.

\VS{18}A ngaxakedenne fan yi walima a xanbi ra, Xenadadaa dii xɛmɛn Bawayi, Keyila fɔxɔ kedenna bonna kuntigin bun.

\VS{19}Misipa kuntigin Yosuwe a dii xɛmɛna Eseri fan yi yire gbɛtɛ yitɔn, keli yɛngɛ so seene malan banxin yɛtagi, siga han dɛnaxan xili Songenna.


\par }{\PP \VS{20}Sabayi a dii xɛmɛn Baruku fan yi yire gbɛtɛ yitɔn a xanbi ra, keli Songenna ma siga han saraxarali kuntigina Eliyasibi a banxin dɛ ra.

\VS{21}Yuriyaa dii xɛmɛn Meremoti, Hakɔsi mamandenna fan yi yire gbɛtɛ yitɔn a xanbi ra, keli Eliyasibi a banxin so dɛɛn ma siga han a danna.

\VS{22}Saraxaraliin naxanye sa keli Yerusalɛn rabilinne yi, ne fan yi walima mɛn xanbi ra.

\VS{23}Ne fan xanbi ra, Bunyamin nun Xasubu yi walima mɛnni e banxine yɛtagi. Ananiyaa dii xɛmɛn Maaseyaa dii xɛmɛna Asari fan yi walima mɛnni ne xanbi ra a banxin dɛxɔn ma.

\VS{24}Xenadadaa dii xɛmɛn Binuwi fan yi yire gbɛtɛ yitɔn na xanbi ra, keli Asari a banxin ma siga han yinna songenna nde.


\par }{\PP \VS{25}Yusayi a dii xɛmɛn Palala fan yi walima na yinna songenna yɛtagi e nun sanganso kuyen manga banxin yɛtagi kantan tiine sansanna dɛxɔn. Parosi a dii xɛmɛn Pɛdaya fan yi walima a xanbi ra.

\VS{26}Ala Batu Banxin walikɛɛn naxanye yi dɔxi Ofɛli geyaan ma, ne fan yi siga yinni tɔnɲɛ han sangansoon songenna ma, dɛɛn naxan xili Ige So Dɛna sogegododen binni.

\VS{27}Tekowa kaane fan yi yinna yire gbɛtɛ yitɔn ne xanbi ra, keli sangansoon songenna ma siga han Ofɛli yinna.


\par }{\PP \VS{28}Dɛɛn naxan yi xili Soona, saraxaraline fan yi walima na faxan na e banxine yɛtagi.

\VS{29}Imeri a dii xɛmɛn Sadɔki yi walima e xanbi ra a banxin yɛtagi. A xanbi ra, Sɛkani a dii xɛmɛn Semaya fan yi walima mɛnni, naxan yi dɛɛn kantanma naxan yi xili Sogeteden So Dɛna.

\VS{30}E xanbi ra, Selemiyaa dii xɛmɛn Xananiya nun Salafaa dii xɛmɛn senninden Xanun yi mɛnni, ne fan yi yire gbɛtɛ yitɔn yinna ma. Bereki a dii xɛmɛn Mesulan fan yi ne xanbi ra, a banxin yɛtagi.


\par }{\PP \VS{31}A xanbi ra, xɛma wanla Malakiya fan yi walima mɛnni, siga han Ala Batu Banxin walikɛne nun yulane banxina Mifikadi dɛɛn yɛtagi, siga han sangansoon naxan sa yinna songenna ma.

\VS{32}Xɛma wanla bonne nun yulane fan yi yinni tɔn keli sangansoon songenna ma siga han Yɛxɛɛne So Dɛna.


\par }{\SH Yaxune yi wa wanla kala feni
\par }
{\PP \VS{33}Sanbalata to a mɛ a nxu mɔn yinna tima, a yi xɔlɔ han! A yi Yahudiyane magele.

\VS{34}A yi a fala a ngaxakedenne nun Samari kaa sofane yɛɛ xɔri, a naxa, “Yahudiya fangatareni itoe nanse ligama? En tinɲɛ e xa na liga ba? E nɔɛ saraxan bɛ ba? E a raɲanɲɛ to ba? E mɔn nɔɛ gɛmɛ maluxunxine raminɛ ba naxanye bɛndɛn nun se ganxine bun ma?”

\VS{35}Amonina nde Tobiya yi a dɛxɔn ma, na yi a fala, a naxa, “Hali e ti, xa xulumasena nde sigan ti a fari, e gɛmɛ yinna birin kalama nɛn!”


\par }{\PP \VS{36}Nayi, n yi Ala maxandi, n naxa, “Nxɔ Ala, i tuli mati nxu ra, amasɔtɔ nxu yaxune bata nxu raɲaxu! I marayarabin naxɛtɛ e ma, i yi e rasiga konyiyani.

\VS{37}I nama diɲa e hakɛne ma, e yulubine nama ba i yɛtagi, amasɔtɔ e bata yinna ti muxune makonbi.”


\par }{\PP \VS{38}Nxu yinni tɔn na kii nin han a yiteyaan tagi taan nabilinni. Yamaan yi na wanla suxu e sɔbɛɛn na.




\par }\Chap{4}{\PP \VerseOne{1}Koni, Sanbalata nun Tobiya nun Arabune nun Amonine nun Asadodi kaane to a mɛ a Yerusalɛn rabilinna yinna ti feen sigama yɛɛn na, e nun a muxune bata yi a yire biraxine yitɔn fɔlɔ, e yi xɔlɔ kati.

\VS{2}E lan a ma a e birin xa sa Yerusalɛn yɛngɛ, e na kala.


\par }{\PP \VS{3}Nayi, nxu bata nxɔ Ala maxandi, nxu yi kantan tiine dɔxɔ kɔɛɛn nun yanyin na alogo e xa nxu ratanga e ma.

\VS{4}Anu, Yuda kaane yi a falama nɛn, e naxa, “Nxɔ walikɛne sɛnbɛn bata ɲan, gɛmɛ biraxine maxali daxin mɔn gbo, nxu mi nɔɛ yinna tiyɛ.”

\VS{5}Nxu yaxune yi a falama nɛn, e naxa, “Yahudiyane mi a kolonɲɛ, e mi a famunɲɛ han en yi so e tagi, en yi e faxa, en yi e wanli kala.”

\VS{6}Anu, Yahudiyan naxanye yi dɔxi nxu yaxune rabilinni, ne fa nɛn, e fa nxu rakolon na feen ma han dɔxɔɲa ma fu, e naxa, “E fa en yɛngɛma nɛn sa keli yiren birin yi.”

\VS{7}Nanara, n yi muxuna ndee dɔxɔ yinna xanbirane yi dɛnaxanye so ɲaxun, n yi yamanan muxune dɔxɔ bɔnsɔn yɛɛn ma, e silanfanne nun tanbane nun xanle ra e yii.\FTNT{*}{{\FR 4:7: }{\FR{4.7}}{\FK{Silanfanna:}}{\FT{ Sofane yɛngɛso dɛgɛmana.}}}

\VS{8}N to e ti kiin mato, n yi falan ti taan fonne nun kitisane xa e nun yamaan naxan birin yi na, n naxa, “Ɛ nama gaxu en yaxune yɛɛ ra. A xa rabira ɛ ma fa fala Marigin sɛnbɛn gbo, a magaxu. Ɛ yɛngɛn so ɛ ngaxakedenne nun ɛ dii xɛmɛne nun ɛ dii tɛmɛne nun ɛ ɲaxanle nun ɛ dɔxɔdene xa.”


\par }{\PP \VS{9}Nxu yaxune yi a mɛ fa fala nxu bata rakolon, a Ala bata e fe nataxin kala. Nxu birin yi xɛtɛ yinni, birin yi sa a wanla dɛ suxu.

\VS{10}Keli na lɔxɔn ma, n ma walikɛne fɔxɔ kedenna nan yi fa walima, fɔxɔ kedenna yi tanbane nun yɛ masansan wure lefane nun silanfanne nun xanle suxu e yii, e yi e tagi xidi. Kuntigine yi Yuda kaane birin makantanma,

\VS{11}naxanye yi yinna tima. Naxanye yi goronne maxalima hanma, e yi goronne kui sa, ne yi walima e yii kedenne nan na, e yi yɛngɛ so seen suxu e yii kedenna ra.

\VS{12}Naxanye yi a tima, ne birin ma silanfanne yi xidixi e tagi nɛn, e yi walima na kii nin. Xɛmɛn naxan yi xɔtaan fema, na yi biraxi n fɔxɔ ra.

\VS{13}N yi a fala fonne nun kitisane nun yamaan dɔnxɛn xa, n naxa, “Wanla gbo, wulani kuya, en bata xuya ayi yinna xuntagi, en bata masiga en bode ra.

\VS{14}Ɛ nɛma dɛdɛ, xa ɛ xɔtaan fe xuiin mɛ, ɛ malan nxu fɛma. En ma Ala yɛngɛn soma nɛn en xa.”

\VS{15}Nxu siga wanla ma na kii nin, tanban suxi yamaan fɔxɔ kedenna yii keli subaxan ma han sarene yi mini kore.

\VS{16}Na waxatini, n mɔn yi a fala yamaan xa, n naxa, “Xɛmɛne birin xa xi Yerusalɛn yi e nun a walikɛna, en kantanna ti kɔɛɛn na, en yi wali yanyin na.”

\VS{17}Nxu mi yi nxɔ dugine bama mumɛ, n tan ba, ngaxakedenne ba, n ma walikɛne ba, muxun naxanye yi n kantanma ba, birin ma yɛngɛ so seen nun a min igen nan tun yi suxi a yii.




\par }\Chap{5}{\SH Neyemi yi yiigelitɔne mali
\par }
{\PP \VerseOne{1}Lɔxɔna nde, yamanan xɛmɛna ndee nun e ɲaxanle yi e mawuga e ngaxakeden Yahudiyane fari,

\VS{2}ndee naxa, “Nxu nun nxɔ dii xɛmɛne nun nxɔ dii tɛmɛne wuya. Nxu wama nɛn nxu xa balon sɔtɔ alogo nxu xa nxu dɛge, nxu lu nxu nii ra.”

\VS{3}Ndee fan yi a fala, e naxa, “Nxu bata nxɔ xɛɛne nun nxɔ manpa binle\FTNT{*}{{\FR 5:3: }{\FR{5.3
}}{\FT{Wudi binla nde na yi, mɛn kaane naxanye sima, e yi naxanye bogi yitɔnma alo manpana e gbee kiini.}}} nun nxɔ banxine dɔxɔ tolimani alogo nxu xa balon sɔtɔ fitina kamɛni.”

\VS{4}Gbɛtɛye fan naxa, “Nxu bata gbetin tongo donla ra nxɔ xɛɛne nun nxɔ manpa binle xun yi, alogo nxu xa mudun fi naxan lan a so mangan yii.

\VS{5}Anu, nxu nun nxu ngaxakedenne birin keden, nxɔ dii xɛmɛne luxi nɛn alo e gbeene, koni a mato nxu nxɔ dii xɛmɛne nun nxɔ dii tɛmɛne matima konyine ra, nxɔ dii tɛmɛ wuyaxiye bata findi konyine ra, nafulu mi nxu yii, nxɔ xɛɛne nun nxɔ manpa binle mɔn bata findi muxu gbɛtɛye gbeen na.”


\par }{\PP \VS{6}N to e mawuga xuiin mɛ, n yi xɔlɔ han!

\VS{7}N yi a ragidi n xa taan muxu gbeene nun kitisane maxadi, n yi a fala e xa, n naxa, “Ɛ tɔnɔn fenma ɛ ngaxakedenne ra nanfera!” N yi malan gbeen maxili e fe ra.

\VS{8}N mɔn yi a fala e xa, n naxa, “En bata en ngaxakeden Yahudiyane xun ba, naxanye yi saraxi siya gbɛtɛne xɔn konyine ra. Iki, ɛ tan yɛtɛɛn nan fa ɛ ngaxakeden Yahudiyane matima e Yahudiya bodene ma.” E mi fala sɔtɔ e naxan tiyɛ, e yi e dundu.

\VS{9}N mɔn yi a fala, n naxa, “Ɛ naxan ligama, na mi fan. Ɛ mi nɔɛ sigan tiyɛ Ala yɛɛ ra yi gaxuni ba, alogo siya gbɛtɛye nama en nayelefu, en yaxune?

\VS{10}N tan fan nun ngaxakedenne nun n ma walikɛne, nxu fan muxune doli nɛn gbetin nun donseni. Nayi, e lanma e xa naxan naxɛtɛ, en nama na maxili.

\VS{11}Ɛ sa e xɛɛne raxɛtɛ e ma to yɛtɛni, e nun e manpa binle nun e oliwi binle nun e banxine. Ɛ nama tɔnɔ maxili e ra gbetin nun murutun nun minseen nun turen fari.”

\VS{12}E yi yabin ti, e naxa, “Nxu e raxɛtɛma e ma nɛn, nxu mi fa sese maxɔdinma e ma, i naxan falaxi nxu na liga.”

\par }{\PP Nayi, n yi saraxaraline xili, alogo e xa e kɔlɔ e yɛɛ xɔri.

\VS{13}Na xanbi ra, n yi n ma doma gbeen lenbeni maxa, n yi a fala, n naxa, “Ala xa muxune birin yimaxa na kiini naxanye na e fala xuiin kala, a yi e bɔnɔ e denbayane nun e seene yi, alogo e yiigenla xa lu!” Yamaan birin yi Alatala tantun, e yi sɔnxɔ, e naxa, “Ala xa na liga, amina!” Dɔnxɛn na, yamaan yi a falan suxu.


\par }{\PP \VS{14}Xabu n dɔxɔ lɔxɔni yamana kanna ra Yahudiyane xun na Yuda yamanani, xabu Manga Aratasɛrɛkɛsi a mangayaan ɲɛɛ mɔxɔɲɛdena han ɲɛɛ tonge saxan e nun firindena, n tan nun ngaxakedenne nxu mi sese ba mudun na naxan soma yamana kanna yii.

\VS{15}Yamana kanna naxanye dangu n tan yɛɛ ra, ne yi donseene nun manpane rasuxuma nɛn yamaan na e nun gbeti gbanan tonge naanin. Hali yamana kanne xɔyine yi yamaan tɔrɔma. Koni, n tan to yi gaxuxi Ala yɛɛ ra, n mi na sifan liga.

\VS{16}Koni, n tan yɛtɛɛn wali nɛn taan yinna tideni, n mi xɛɛ yo sara n yɛtɛ xa, anu n ma walikɛne birin yi yinna tiin fari.

\VS{17}Anu, muxu kɛmɛ tonge suulun nan yi e dɛgema n konni Yahudiyane nun kuntigine yɛ, ba muxune ra naxanye yi fama sa keli yamanan nabilinna siya gbɛtɛne yɛ.

\VS{18}Ɲinge keden nun yɛxɛɛ yɛbaxi sennin nan yi faxama n xa lɔxɔ yo lɔxɔ e nun tɔxɛna ndee. Xi fu yo xi fu, manpa faɲi gbegbe yi rafalama n xa nɛn. Koni, hali na, n mi mudun maxili n tan yamana kanna xa, bayo wanla yi xɔdɔxɔ yamaan ma.


\par }{\PP \VS{19}N ma Ala, n ma fe xa rabira i ma, i fan n na bayo n bata wali faɲin kɛ yamaan xa.




\par }\Chap{6}{\SH Yaxune mɔn yi fa e xili ma
\par }
{\PP \VerseOne{1}Sanbalata nun Tobiya nun Arabun Gesen nun nxu yaxun bonne yi a mɛ a n mɔn bata taan yinna ti, a dɛdɛ mi fa kalaxi. Na waxatini, n munma yi dɛɛne ti singen.

\VS{2}Sanbalata nun Gesen yi xɛrane rafa a faladeni n xa, e naxa, “Fa en fa en bode to Kefirimi yi Ono lanbanni.” E bata yi a ragidi a e xa fe ɲaxin liga n na.

\VS{3}Koni, n yi e yabi, n naxa, “Wanla n yii han! N mi nɔɛ sigɛ. Nanfera wanla xa rati be, n siga ɛ fɛma?”

\VS{4}E na xɛraan nafa n ma dɔxɔɲa ma naanin, n fan yi e yabi na kii kedenni.

\VS{5}Sanbalata mɔn yi a walikɛɛn nasiga na fala kedenna ra a suulundeni, kɛdi rabixin yi suxi naxan yi.

\VS{6}Ito nan yi sɛbɛxi a kui, a naxa, “Siya gbɛtɛne ito nan falama, anu Gesen fan a falama, a ɲɔndin na a ra, e naxa a i tan nun i ngaxakeden Yahudiyane waxi murutɛ feni. I taan yinna tima na nan ma. A luxi alo i waxi findi feni Yahudiyane mangan nan na.

\VS{7}I yɛtɛɛn bata nabine dɔxɔ alogo e xa i ya fe fala Yerusalɛn yi fa fala a i bata findi mangan na Yuda yi. Perise mangan mi buma na mɛdeni. Nayi, fa en fa batu.”

\VS{8}N yi a yabi, n naxa, “Muxe mi na falane tima. Ɲɔndi mi i ya falane ra! I tan nan tun ne mirixi, i yi e fala!”

\VS{9}Na muxune birin yi wama nxu ragaxu feen nin, e naxa, “E sɛnbɛn ɲanma nɛn, e mi wanla raɲanma.” Koni, n yi Ala maxandi, n naxa, “Ala, iki, n sɛnbɛ so.”


\par }{\PP \VS{10}N yi siga Dɛlayaa dii xɛmɛn Semaya konni, Mehetabeli mamandenna, bayo a mi yi nɔɛ fɛ n konni. A yi a fala n xa, a naxa, “En birin xa siga Yire Sariɲanxini Ala Batu Banxin kui, en sa a dɛɛne balan en xun ma, amasɔtɔ i yaxune fama nɛn i xili ma, e fama kɔɛɛn nan na i faxadeni.”

\VS{11}N yi a yabi, n naxa, “Na muxu mi n tan na naxan a gima! N tan muxu sifan nɔɛ soɛ Ala Batu Banxini ba, n lu n nii ra? N mi soma Ala Batu Banxini n luxundeni!”

\VS{12}N yi a kolon fa fala a mi yi Alaa falan xan nalima n ma. Koni, a yi na falama n xa nɛn, amasɔtɔ Sanbalata nun Tobiya bata yi a saranna fi alogo a xa fa falan ti n xa na kiini.

\VS{13}A na liga nɛn alogo n xa gaxu a yɛɛ ra, n yi a maxadi xuiin suxu, n yi yulubin tongo. Nayi, e yi nɔɛ n xili kalɛ nɛn, n yi yagi.


\par }{\PP \VS{14}N ma Ala, Tobiya nun Sanbalata naxan ligama n na, na xa rabira i ma, e nun nabi ɲaxanla Nowadi nun nabiin bonna naxanye kata n magaxudeni.


\par }{\PP \VS{15}Taan yinna yi raɲan Elulu kiken xi mɔxɔɲɛn nun suulunde lɔxɔni, xi tonge suulun e nun firinna bun.

\VS{16}Nxu yaxune to a mɛ, e nun siyaan naxanye birin yi nxu rabilinxi, ne yi gaxu, e yi yagi e to a to a wanla bata yi raɲan alo nxɔ Ala sagoon kii naxan yi.


\par }{\PP \VS{17}Na waxatine yi, Yuda muxu gbeene yi bataxine sɛbɛma Tobiya ma waxatin birin, Tobiya fan yi e yabima.

\VS{18}Yuda kaan wuyaxi bata yi e kɔlɔ a xa, amasɔtɔ Sɛkani bitanna nan yi a ra, Araa dii xɛmɛna, e nun a dii xɛmɛn Yehoxanan bata yi Mesulan ma dii tɛmɛn tongo, Bereki a dii xɛmɛna.

\VS{19}E yɛtɛɛn yi a xili faɲin fala n yɛɛ xɔri, e yi n ma falane rali a ma. Tobiya fan yi kɛdine rasigama alogo a xa n magaxu.




\par }\Chap{7}{\SH Yerusalɛn makantan fena
\par }
{\PP \VerseOne{1}Taan yinna to yelin tiyɛ, n yi a dɛɛne ti a ma, kantan tiine nun bɛti baane nun Lewi bɔnsɔnna muxune yi ti e wanle ra.

\VS{2}N yi Yerusalɛn kuntigiyaan taxu ngaxakedenna Xanani ra e nun Xananiya, Yerusalɛn yire makantanxin kuntigina. Lannaya muxu gbeen nan yi Xananiya ra, e nun Ala yɛɛragaxu muxuna dangu bonne ra.

\VS{3}N yi a fala e xa, n naxa, “Yerusalɛn dɛɛne mi rabima fɔ sogen na te, a mɔn balanma nɛn wurene ra ɲinbanna ra benun kantan tiine xa siga. Yerusalɛn kaane yi ti kantan tideni, ndee yi siga taan kantan tidene yi, bonne yi lu e konne kantanɲɛ.”


\par }{\PP \VS{4}Taan yi gbo, koni yamaan mi yi wuya, banxine fan munma yi ɲɔxɔ yiti singen.

\VS{5}N ma Ala yi a sa n bɔɲɛni a n xa fonne malan e nun kitisane nun yamaan birin alogo n xa muxune yatɛ. N yi bɔnsɔn kɛdina nde to, muxun naxanye singe xɛtɛ sa keli konyiyani, n yi ito to sɛbɛxi na ma:


\par }{\R Esirasi 2.1-70

\par }{\PP \VS{6}Babilɔn mangan Nebukadanesari siga muxun naxanye ra konyiyani, ne wuyaxi yi xɛtɛ Yerusalɛn nun Yuda yi, birin yi siga a taa yi.

\VS{7}E yi xɛtɛ e nun Sorobabeli nun Yosuwe nun Neyemi nun Asari nun Raamiya nun Naxamani nun Marodoke nun Bilisan nun Misipereti nun Bigiwayi nun Nexun e nun Banaha.

\par }{\PP Isirayila yamaan xɛmɛne yatɛn ni i ra:


\par }{\PP \VS{8}Parosi xabilani, muxu wuli firin muxu kɛmɛ muxu tonge solofere e nun firin.


\par }{\PP \VS{9}Sɛfati xabilani, muxu kɛmɛ saxan muxu tonge solofere muxu firin.


\par }{\PP \VS{10}Ara xabilani, muxu kɛmɛ sennin muxu tonge suulun e nun firin.


\par }{\PP \VS{11}Paxata-Moyaba xabilani, Yosuwe nun Yowaba yixɛtɛne yɛ, muxu wuli firin kɛmɛ solomasɛxɛ muxu fu nun solomasɛxɛ.


\par }{\PP \VS{12}Elan xabilani, muxu wuli keden muxu kɛmɛ firin muxu tonge suulun e nun naanin.


\par }{\PP \VS{13}Satu xabilani, muxu kɛmɛ solomasɛxɛ muxu tonge naanin e nun suulun.


\par }{\PP \VS{14}Sakayi xabilani, muxu kɛmɛ solofere muxu tonge sennin.


\par }{\PP \VS{15}Binuwi xabilani, muxu kɛmɛ sennin muxu tonge naanin e nun solomasɛxɛ.


\par }{\PP \VS{16}Bebayi xabilani, muxu kɛmɛ sennin muxu mɔxɔɲɛn nun solomasɛxɛ.


\par }{\PP \VS{17}Asagada xabilani, muxu wuli firin muxu kɛmɛ saxan muxu mɔxɔɲɛn nun firin.


\par }{\PP \VS{18}Adonikami xabilani, muxu kɛmɛ sennin muxu tonge sennin e nun solofere.


\par }{\PP \VS{19}Bigiwayi xabilani, muxu wuli firin muxu tonge sennin e nun solofere.


\par }{\PP \VS{20}Adin xabilani, muxu kɛmɛ sennin muxu tonge suulun e nun suulun.


\par }{\PP \VS{21}Ateri xabilani, Xesekiya yixɛtɛne yɛ, muxu tonge solomanaanin muxu solomasɛxɛ.


\par }{\PP \VS{22}Xasun xabilani, muxu kɛmɛ saxan muxu mɔxɔɲɛn nun solomasɛxɛ.


\par }{\PP \VS{23}Besayi xabilani, muxu kɛmɛ saxan muxu mɔxɔɲɛn nun naanin.


\par }{\PP \VS{24}Xarifi xabilani, muxu kɛmɛ muxu fu nun firin.


\par }{\PP \VS{25}Gabayon kaane yɛ, muxu tonge solomanaanin muxu suulun.


\par }{\PP \VS{26}Bɛtɛlɛmi kaane nun Netofa kaane yɛ, muxu kɛmɛ muxu tonge solomasɛxɛ muxu solomasɛxɛ.


\par }{\PP \VS{27}Anatɔti kaane yɛ, muxu kɛmɛ muxu mɔxɔɲɛn nun solomasɛxɛ.


\par }{\PP \VS{28}Beti-Asamawɛti kaane yɛ, muxu tonge naanin muxu firin.


\par }{\PP \VS{29}Kiriyati-Yeyarin kaane nun Kefira kaane nun Beroti kaane yɛ, muxu kɛmɛ solofere muxu tonge naanin muxu saxan.


\par }{\PP \VS{30}Rama kaane nun Geba kaane yɛ, muxu kɛmɛ sennin muxu mɔxɔɲɛn nun keden.


\par }{\PP \VS{31}Mikimasi kaane yɛ, muxu kɛmɛ muxu mɔxɔɲɛn nun firin.


\par }{\PP \VS{32}Betɛli kaane nun Ayi kaane yɛ, muxu kɛmɛ muxu mɔxɔɲɛn nun saxan.


\par }{\PP \VS{33}Nebo bonna muxune yɛ, muxu tonge suulun muxu firin.


\par }{\PP \VS{34}Elan bonne xabilan muxune yɛ, muxu wuli keden muxu kɛmɛ firin muxu tonge suulun e nun naanin.


\par }{\PP \VS{35}Xarimi xabilani, muxu kɛmɛ saxan muxu mɔxɔɲɛ.


\par }{\PP \VS{36}Yeriko kaane yɛ, muxu kɛmɛ saxan muxu tonge naanin e nun suulun.


\par }{\PP \VS{37}Lodi kaane nun Xadidi kaane nun Ono kaane yɛ, muxu kɛmɛ solofere muxu mɔxɔɲɛn nun keden.


\par }{\PP \VS{38}Sena kaane yɛ, muxu wuli saxan muxu kɛmɛ solomanaanin muxu tonge saxan.


\par }{\PP \VS{39}Saraxaraline yɛ:

\par }{\PP Yɛdaya xabilani Yosuwe a denbayani, muxu kɛmɛ solomanaanin muxu tonge solofere muxu saxan.


\par }{\PP \VS{40}Imeri xabilani, muxu wuli keden muxu tonge suulun muxu firin.


\par }{\PP \VS{41}Pasaxuri xabilani, muxu wuli keden muxu kɛmɛ firin muxu tonge naanin e nun solofere.


\par }{\PP \VS{42}Xarimi xabilani, muxu wuli keden muxu fu nun solofere.


\par }{\PP \VS{43}Lewi bɔnsɔnna muxune yɛ:

\par }{\PP Yosuwe xabilani, Kadamile nun Hodawi yixɛtɛne yɛ, muxu tonge solofere e nun naanin.


\par }{\PP \VS{44}Bɛti baane:

\par }{\PP Asafi xabilani, muxu kɛmɛ muxu tonge naanin e nun solomasɛxɛ.


\par }{\PP \VS{45}Kantan muxune:

\par }{\PP Salun nun Ateri nun Talamɔn nun Akubu nun Xatita nun Sobayi yixɛtɛne yɛ, muxu kɛmɛ muxu tonge saxan e nun solomasɛxɛ.


\par }{\PP \VS{46}Ala Batu Banxin walikɛne:

\par }{\PP E benbane nan itoe ra: Sixa nun Xasufa nun Tabayoti nun

\VS{47}Kerosi nun Siya nun Padon nun

\VS{48}Lebana nun Xagaba nun Salamayi nun

\VS{49}Xanan nun Gideli nun Gaxara nun

\VS{50}Reyaya nun Resin nun Nekoda nun

\VS{51}Gasami nun Yusa nun Paseya nun

\VS{52}Besayi nun Meyunin nun Nefusin nun

\VS{53}Bakabuku nun Xakufa nun Xaraxuru nun

\VS{54}Basaliti nun Mexida nun Xarasa nun

\VS{55}Barakosi nun Sisera nun Tama nun

\VS{56}Nesixa e nun Xatifa.


\par }{\PP \VS{57}Sulemani a walikɛne yixɛtɛne yɛ: Sotayi nun Sofereti nun Perida nun

\VS{58}Yaala nun Darakon nun Gideli nun

\VS{59}Sɛfati nun Xatili nun Pokereti-Hasebayin nun Amɔn.


\par }{\PP \VS{60}Ala Batu Banxin walikɛne birin malanxina e nun Sulemani a walikɛne: muxu kɛmɛ saxan muxu tonge solomanaanin muxu firin.


\par }{\PP \VS{61}Muxuni itoe nan keli Tela-Mela nun Tela-Harasa nun Kerubu-Adan nun Imeri taane yi, koni ne mi e xabilane kolon naxan a yitɛ fa fala Isirayila kaan nan e ra:


\par }{\PP \VS{62}Dɛlaya nun Tobiya nun Nekoda yixɛtɛne yɛ, muxu kɛmɛ sennin muxu tonge naanin e nun firin.


\par }{\PP \VS{63}Saraxaralina ndee yi na: Xobaya nun Hakɔsi nun Barasilayi yixɛtɛne. Barasilayi bata Galadi kaan Barasilayi a dii tɛmɛn dɔxɔ, na nan xili te a xun ma.


\par }{\PP \VS{64}E yi kata e xabilane fendeni bɔnsɔn kɛdine kui, koni e mi e to. E yi e ba saraxarali wanla ra.


\par }{\PP \VS{65}Yamana kanna yi yamarin fi a muxu yo nama se sariɲanxine don e yɛ han saraxaralina nde yi sɔtɔ naxan masɛnsɛn ti seene rawalɛ, Yurima nun Tumin.\FTNT{*}{{\FR 7:65: }{\FR{7.65}}{\FK{Yurima nun Tumin}}{\FT{ masɛnsɛn ti seene fe sɛbɛxi Xɔrɔyaan 28.30 kui. Saraxaraline yi masɛnsɛnna tima ne nan na alogo e xa Ala sagoon kolon.}}}


\par }{\PP \VS{66}Yamaan birin malanxina, muxu wuli tonge naanin muxu wuli firin muxu kɛmɛ saxan muxu tonge sennin.


\par }{\PP \VS{67}E walikɛ xɛmɛne nun e walikɛ ɲaxanle mi yi ne yɛ, ne muxu wuli solofere muxu kɛmɛ saxan tonge saxan e nun solofere nan yi a ra. Bɛti ba xɛmɛn nun a ɲaxanle, muxu kɛmɛ firin tonge naanin e nun suulun yi e yɛ.

\VS{68}Ɲɔgɔmɛn kɛmɛ naanin tonge saxan e nun suulun, sofanla wuli sennin kɛmɛ solofere e nun mɔxɔɲɛ fan yi na.


\par }{\PP \VS{69}Denbaya xun wuyaxi seene fi nɛn wanla fe yi. Yamana kanna yi xɛmaan kilo solomasɛxɛ e nun a tagi nun igelengen tonge suulun e nun saraxarali domaan kɛmɛ suulun tonge saxan fi wanla fe yi.

\VS{70}Denbaya xunne yi xɛmaan kilo kɛmɛ kilo tonge solofere nun gbeti fixɛn kilo wuli keden kilo kɛmɛ ba.

\VS{71}Isirayila yamaan muxu dɔnxɛne yi xɛmaan kilo kɛmɛ tonge solofere nun gbeti fixɛn kilo wuli keden ba e nun saraxarali domaan tonge sennin e nun solofere.


\par }{\PP \VS{72}Saraxaraline nun Lewi bɔnsɔnna muxune nun kantan tiine nun bɛti baane nun Ala Batu Banxin walikɛne nun Isirayila yamaan birin yi dɔxɔ e taane yi.

\par }{\SH Esirasi yi sariyan xaran yamani
\par }
{\PP Ɲɛɛn kike soloferedena a liyɛ, Isirayila kaane birin bata yi dɔxɔ e taane yi.




\par }\Chap{8}{\PP \VerseOne{1}Yamaan birin yi e malan yama malandeni Ige Dɛɛn na alo muxu kedenna. E yi a fala sɛbɛli tiina Esirasi xa a xa fa Musaa sariya kɛdin na, Alatala sariyan naxan yamari Isirayila kaane ma.

\VS{2}Saraxaralina Esirasi yi fa sariya kɛdin na yamaan birin yɛtagi, xɛmɛn nun ɲaxanla, naxanye birin yi nɔɛ falan famunɲɛ e naxan mɛma. Kike solofereden xi singen nan yi a ra.


\par }{\PP \VS{3}Keli xɔtɔnni han yanyi tagini, Esirasi na sariya kɛdin xaranma yamaan yɛtagi Ige Dɛɛn na, xɛmɛne nun ɲaxanle nun naxanye birin yi a famuma. Yamaan birin yi tuli matixi sariya kɛdin xaran xuiin na.

\VS{4}Sɛbɛli tiina Esirasi yi tixi wudi gbingbinna nan fari, naxan yi rafalaxi na feen ma. Matitiya nun Sema nun Anaya nun Yuriya nun Xiliki nun Maaseya yi tixi a fɛma a yiifanna ma. Pɛdaya nun Mikayeli nun Malakiya nun Xasun nun Xasabadana nun Sakari nun Mesulan tixi a kɔmɛnna ma.

\VS{5}Esirasi yi kɛdin nabi yamaan birin yɛtagi, a tixi e birin xun ma, a to kɛdin nabi, yamaan birin yi keli.

\VS{6}Esirasi yi Alatala tantun, Ala naxan gbo, yamaan yi lu e yiine yitɛ kore, e yi a yabi, e naxa, “Amina! Amina!” Nayi, e birin yi e xinbi sin, e yɛtagine yi lan bɔxɔn ma, e yi Alatala batu.

\VS{7}Lewi bɔnsɔnna muxune, Yosuwe nun Bani nun Serebi nun Yamin nun Akubu nun Sabetayi nun Hodiya nun Maaseya nun Kelita nun Asari nun Yosabadi nun Xanan nun Pɛlaya, ne yi lu yamaan tixin xaranɲɛ sariyan ma.

\VS{8}Ne yi lu Alaa sariya kɛdin xaranɲɛ yamaan xa, e lu a yɛbɛ e xa alogo e birin xa nɔ a famunɲɛ.


\par }{\PP \VS{9}Nayi, yamana kanna Neyemi nun Esirasi naxan yi saraxaraliyaan nun sɛbɛli tiini, e nun Lewi bɔnsɔnna muxun naxanye yi yamaan xaranma, ne yi a fala yamaan xa, e naxa, “Lɔxɔni ito bata rasariɲan Alatala xa, ɛ Ala. Ɛ nama lu sunuxi, ɛ lu wugɛ.” Bayo yamaan birin yi wugama nɛn, e nɛma yi sariya kɛdin xaran xuiin namɛma.

\VS{10}Neyemi yi a fala e xa, a naxa, “Ɛ sa donse faɲin don, ɛ yi minse faɲin min, ɛ siga ndee ra muxune xa se mi naxanye yii, amasɔtɔ to lɔxɔn bata findi lɔxɔ sariɲanxin na en Marigin xa. Ɛ nama ɛ yɛtɛ rasunu, bayo Alatalaa sɛwan nan findixi ɛ sɛnbɛn na.”

\VS{11}Lewi bɔnsɔnna muxune yi yamaan birin masabari, e naxa, “Ɛ sabari, amasɔtɔ to lɔxɔn sariɲan, ɛ nama ɛ yɛtɛ rasunu!”


\par }{\PP \VS{12}Yamaan birin yi siga e dɛgeden nun e mindeni. Se mi yi naxanye yii, e yi ndee so ne yii. E lu sɛwa gbeeni, bayo e bata yi falane famu naxanye yɛba e xa.


\par }{\SH Bubu Kui Sanla
\par }
{\PP \VS{13}Na xɔtɔn bode, Isirayila denbaya xunne nun saraxaraline nun Lewine birin yi e malan sɛbɛli tiina Esirasi fɛma alogo e xa sariya falane ramɛ.

\VS{14}Alatala sariya kɛdin naxan so Musa yii, a yi sɛbɛxi na kui fa fala, Isirayila kaane yi lanma e lu bubune kui Bubu Kui Sanla waxatini ɲɛɛn kike solofereden na.

\VS{15}E lan e yi na rali birin ma e taane yi e nun Yerusalɛn yi, e naxa, “Ɛ mini geya yireni, ɛ fa Oliwi bili yii taa kui xiine nun burunna xiine nun miriti bili yiine nun tugu yiine nun wudi yii ɲingixine ra alogo ɛ xa fa Bubu Kui Sanla raba alo a sɛbɛxi kii naxan yi.”\FTNT{*}{{\FR 8:15: }{\FR{8.15}}{\FK{Bubu Kui Sanla}}{\FT{ fe sɛbɛxi Saraxaraline 23.33-38 kui.}}}

\VS{16}Nayi, Isirayila yamaan yi mini, e siga ɲɔxɔnde fendeni, alogo e xa fa Bubu Kui Sanla raba e banxine dɛ ra hanma e sansanne kui, hanma Ala Batu Banxin sansanne kui, e nun yama malandene yi Ige Dɛɛn nun Efirami Dɛɛn na.

\VS{17}Muxun naxanye birin yi malanxi na, naxanye yi faxi sa keli konyiyani, ne birin yi bubune ti, e dɔxɔ e bubune yi. Keli Nunu a dii xɛmɛn Yosuwe a waxatin ma han na waxatini, Isirayila kaane munma yi na fe sifan liga singen, sɛwa gbeen yi lu e tagi.


\par }{\PP \VS{18}E lu Alaa sariya kɛdin xaranɲɛ lɔxɔ yo lɔxɔ keli xi singen ma han lɔxɔ dɔnxɛna. E yi sanla raba xi solofere, yamaan yi e malan xi solomasɛxɛdeni, alo sariyana a falaxi kii naxan yi.




\par }\Chap{9}{\SH E yi e ti e yulubin na
\par }
{\PP \VerseOne{1}Kiken xi mɔxɔɲɛde lɔxɔni, Isirayila kaane yi e malan, e sun, e kasa bɛnbɛli dugine ragodo e ma, e burunburunna sa e xunne yi sunu taxamasenne ra.

\VS{2}Naxanye yi findixi Isirayila kaane ra, ne yi e masiga xɔɲɛne ra, e yi e ti e yulubine ra e nun e benbane gbeene.

\VS{3}E to keli, e ti, e yi Alatala, e Alaa sariya kɛdin xaran waxati xunkuye. Yanyin na, e yi e xinbi sin Alatala yɛtagi, e Ala, e mɔn yi e ti e yulubine ra han waxati xunkuye.

\VS{4}Lewi bɔnsɔnna muxuna ndee yi keli, e te gbingbinna fari, Yosuwe nun Bani nun Kadamile nun Sɛbaniha nun Bunni nun Serebi nun Bani nun Kenani. Ne yi e xuini te Alatala ma, e Ala.

\VS{5}Lewi bɔnsɔnna muxune, Yosuwe nun Kadamile nun Bani nun Xasabaneya nun Serebi nun Hodiya nun Sɛbaniha nun Petaxi yi a fala, e naxa, “Ɛ keli, en Alatala, en ma Ala tantun habadan han habadan!”

\par }{\PP E yi Ala maxandi, e naxa,

\par }{\Q “Nxu i xili binyen tantunma,

\par }{\Q tantunna naxan dangu binyen nun tantunna birin na!


\par }{\Q \VS{6}I tan nan keden pe Alatala ra,

\par }{\Q i tan naxan ariyanna nun kore xɔnna nun sarene birin daxi,

\par }{\Q i bɔxɔ xɔnna nun a yi seene birin da,

\par }{\Q e nun baane nun e yi seene birin.

\par }{\Q I yi niin bira niimaseene birin yi,

\par }{\Q malekane birin e xinbi sinma i tan nan bun.


\par }{\Q \VS{7}I tan Marigina Alatala,

\par }{\Q i tan nan Iburama sugandi,

\par }{\Q i yi a ramini Yuru taani Babilɔn yamanani,

\par }{\Q i yi a xili sa, Iburahima.


\par }{\Q \VS{8}I yi a to a dɛnkɛlɛyaxi i ma a bɔɲɛni,

\par }{\Q i yi layirin xidi ɛ tagi

\par }{\Q a i xa Kanan kaane nun Xitine nun Amorine

\par }{\Q nun Perisine nun Yebusune

\par }{\Q nun Girigasane yamanan so a bɔnsɔnna yii.

\par }{\Q I dɛ xuiin nakamali nɛn bayo i tinxin.”


\par }{\BB \par }
{\Q \VS{9}“I nxu benbane ɲaxankatan to nɛn Misiran yi,

\par }{\Q i yi e gbelegbele xuiin mɛ Gbala Baan dɛ.


\par }{\Q \VS{10}I yi taxamasenne nun kabanako feene yita Firawona

\par }{\Q nun a walikɛne nun a yamanan muxune birin na.

\par }{\Q Amasɔtɔ i a kolon

\par }{\Q e nxu benbane suxu kii naxan yi wasoni.

\par }{\Q I yi xinla sɔtɔ naxan gbo han to.


\par }{\Q \VS{11}I yi baa igeni taxun e yɛɛ ra,

\par }{\Q e yi baani gidi a yixaren na,

\par }{\Q koni i tilin igen nadin nɛn

\par }{\Q e sagatan muxune xun ma

\par }{\Q alo gɛmɛna igen xɔnna ma.


\par }{\Q \VS{12}I yi kundaan ti e yɛɛ ra yanyin na,

\par }{\Q i yi tɛ dɛgɛn ti e yɛɛ ra kɔɛɛn na

\par }{\Q naxan yi kirani yalanma e yɛɛ ra.


\par }{\Q \VS{13}I godo nɛn keli kore,

\par }{\Q i falan ti e xa Sinayi geyaan fari.

\par }{\Q I yi i gelene fala e xa naxanye tinxin,

\par }{\Q e nun ɲɔndin sariyan nun tɔnne

\par }{\Q nun yamarin naxanye fan.


\par }{\Q \VS{14}Fata i ya walikɛɛn Musa ra,

\par }{\Q i yi i ya Matabu Lɔxɔ sariɲanxin nun

\par }{\Q i ya yamarine nun sariyane nun tɔnne yita e ra.


\par }{\Q \VS{15}Kamɛn to e suxu,

\par }{\Q i yi donseen nagodo e ma keli kore.

\par }{\Q Min xɔnla to e suxu,

\par }{\Q i yi igen namini fanyeni,

\par }{\Q i yi a fala e xa a e xa so yamanani

\par }{\Q i kɔlɔ naxan so fe ra e benbane yii.


\par }{\Q \VS{16}Koni nxu benbane murutɛ nɛn wasoni,

\par }{\Q e mi i ya yamarine suxu.


\par }{\Q \VS{17}E mi tin e suxɛ,

\par }{\Q e ɲinan i ya kabanako feene xɔn

\par }{\Q i naxanye liga e xa,

\par }{\Q e yi e bɔɲɛni xɔdɔxɔ e murutɛni,

\par }{\Q e yi a nata

\par }{\Q a e xa yɛɛrati gbɛtɛ sugandi,

\par }{\Q e xɛtɛ e konyiyani Misiran yi.\FTNT{*}{{\FR 9:17: }{\FR{9.17}}{\FT{ Yatɛne 14.4}}}

\par }{\Q Koni i tan mi i mɛ e ra.

\par }{\Q Ala nan i tan na

\par }{\Q naxan muxune mafeluma e yulubine ra.

\par }{\Q I diɲa, i kininkinin,

\par }{\Q i mi xɔlɔn xulɛn,

\par }{\Q i ya hinanna gbo.


\par }{\Q \VS{18}E yi ɲinge di sawura wure daxin nafala e yɛtɛ xa,

\par }{\Q e naxa, ‘En ma Ala nan ito ra,

\par }{\Q naxan en naminixi Misiran yi.’

\par }{\Q E yi fala ɲaxine ti i ma.


\par }{\Q \VS{19}Koni i ya kininkinin gbeeni,

\par }{\Q i mi e rabeɲin tonbonni.

\par }{\Q Kundaan lu nɛn e yɛɛ ra kiraan xɔn yanyin na,

\par }{\Q tɛ dɛgɛn yi lu e yɛɛ ra kɔɛɛn na.


\par }{\Q \VS{20}I yi i ya Nii faɲin naso e yi

\par }{\Q alogo a xa e xaran,

\par }{\Q i yi i ya Manna donseen\FTNT{†}{{\FR 9:20: }{\FR{9.20}}{\FK{Manna donsena}}{\FT{ a fe mato Xɔrɔyaan 16.13-15 nun 16.31 kui.}}} so e yii,

\par }{\Q e nun igena,

\par }{\Q min xɔnla to e suxu.


\par }{\Q \VS{21}I yi i yengi dɔxɔ e xɔn ma

\par }{\Q tonbonni ɲɛɛ tonge naanin,

\par }{\Q sese mi dasa e ma,

\par }{\Q e dugine mi kala,

\par }{\Q e sanne mi kusin.


\par }{\Q \VS{22}I yamanane nun siyane so nɛn e yii,

\par }{\Q i yi e rabilinna yamanane birin sa e sagoni.

\par }{\Q E yi Xɛsibɔn mangan Sixɔn ma yamanan tongo e gbeen na,

\par }{\Q e nun Ogo a yamanana, Basan mangana.


\par }{\Q \VS{23}I yi e diine rawuya ayi

\par }{\Q alo sarene kore xɔnna ma,

\par }{\Q i yi e raso yamanani, i kɔlɔ

\par }{\Q e benbane xa dɛnaxan ma fe yi.


\par }{\Q \VS{24}E yixɛtɛne yi so mɛnni,

\par }{\Q e dɔxɔ na yamanani,

\par }{\Q i yi na yamanan muxune rayagi e yɛtagi,

\par }{\Q Kanan kaane, i yi e sa e sagoni,

\par }{\Q e mangane nun e yamanane muxune,

\par }{\Q alogo e xa e raba e waxɔnna ra.


\par }{\Q \VS{25}E yi taa makantanxine tongo

\par }{\Q e nun bɔxɔ faɲina,

\par }{\Q e yi banxine tongo

\par }{\Q naxanye yi rafexi se faɲin sifan birin na,

\par }{\Q e nun xɔɲinne nun manpa binle

\par }{\Q nun oliwi binle nun wudi bogila wuyaxine,

\par }{\Q e yi e don, e yi lugo, e yi gbo,

\par }{\Q e yi lu hɛri gbeeni.”


\par }{\BB \par }
{\Q \VS{26}“Koni, e keli nɛn

\par }{\Q e yi murutɛ i xili ma.

\par }{\Q E yi e xun xanbi so i ya sariyane yi,

\par }{\Q e yi nabine faxa,

\par }{\Q naxanye yi e mabandunma i ma,

\par }{\Q e yi Ala rayelefu gbeene ti.


\par }{\Q \VS{27}Nayi, i yi e sa e yaxune sagoni,

\par }{\Q ne yi e tɔrɔ.

\par }{\Q Koni e ɲaxankatan waxatini,

\par }{\Q e xui ramini nɛn i ma,

\par }{\Q i yi e xuiin namɛ kore xɔnna ma,

\par }{\Q i yi e yabi i ya kininkinin gbeeni,

\par }{\Q i yi e xunba muxune fi e ma,

\par }{\Q naxanye e ba e yaxune yii.


\par }{\Q \VS{28}Koni, e xɔrɔyaan sɔtɔ nɛn tun,

\par }{\Q e mɔn yi fe ɲaxine liga fɔlɔ i yɛɛ ra.

\par }{\Q Nayi, i yi e rabeɲin e yaxune yii,

\par }{\Q e yi e nɔ.

\par }{\Q Koni, e mɔn yi e xui ramini i ma,

\par }{\Q i yi e xuiin namɛ kore xɔnna ma

\par }{\Q i ya kininkinin gbeeni,

\par }{\Q i mɔn yi e rakisi sanɲa ma wuyaxi.


\par }{\Q \VS{29}I yi e mabandun i ya sariyan ma,

\par }{\Q koni e yi findi wasodene ra,

\par }{\Q e mi e tuli mati i ya yamarine ra.

\par }{\Q E yi yulubin liga

\par }{\Q e i ya kiti saxine kala,

\par }{\Q anu naxan na e suxu,

\par }{\Q na kanna nii rakisin sɔtɔma nɛn e xɔn.

\par }{\Q E yi murutɛ,

\par }{\Q e tondi e tuli matiyɛ i tan na.


\par }{\Q \VS{30}I ti nɛn e bun ma ɲɛɛ wuyaxi,

\par }{\Q i yi e rakolon i ya Nii Sariɲanxin na nabine xɔn,

\par }{\Q koni e mi e tuli mati.

\par }{\Q Nayi, i yi e sa e yamana gbɛtɛye sagoni.


\par }{\Q \VS{31}I ya kininkinin gbeeni,

\par }{\Q i mi e raxɔri, i mi e rabeɲin,

\par }{\Q bayo Ala diɲaxi kininkininxin nan i tan na.”


\par }{\BB \par }
{\Q \VS{32}“Iki, nxɔ Ala, Ala gbeena,

\par }{\Q sɛnbɛmana, i tan naxan magaxu,

\par }{\Q i tan naxan i ya layirin nakamalima

\par }{\Q i ya hinanni,

\par }{\Q fe xɔlɛn naxanye nxu sɔtɔxi,

\par }{\Q e nun nxɔ mangane nun nxɔ nabine

\par }{\Q nun nxɔ saraxaraline nun nxu benbane nun yamaan birin,

\par }{\Q i nama ne yatɛ fe fuune ra,

\par }{\Q sa fɔlɔ Asiriya mangane waxatin ma han to.


\par }{\Q \VS{33}Feen naxanye birin nxu sɔtɔxi,

\par }{\Q i tan tinxin ne birin yi,

\par }{\Q bayo i ya lannayaan yita nɛn,

\par }{\Q koni nxu tan fe ɲaxin nan liga.


\par }{\Q \VS{34}Nxɔ mangane nun nxɔ kuntigine

\par }{\Q nun nxɔ saraxaraline

\par }{\Q nun nxu benbane mi i ya sariyane suxu,

\par }{\Q e mi i ya yamarine suxu,

\par }{\Q e nun i ya maxadi xuine,

\par }{\Q i yi naxanye falama e xa.


\par }{\Q \VS{35}E yi e yamanani

\par }{\Q waxatin naxan yi hɛri gbeeni

\par }{\Q i naxan so e yii,

\par }{\Q yamana sabatixi gbeeni

\par }{\Q i naxan sa e sagoni,

\par }{\Q e mi i batu,

\par }{\Q e mi xɛtɛ e kɛwali ɲaxine fɔxɔ ra.


\par }{\Q \VS{36}To, nxu bata findi konyine ra yamanani

\par }{\Q i naxan so nxu benbane yii

\par }{\Q alogo e xa balo na bogiseene nun a se faɲine ra.


\par }{\Q \VS{37}A seene bata findi mangane gbeene ra

\par }{\Q i nxu saxi naxanye sagoni

\par }{\Q masɔtɔ nxu yulubine xɔn.

\par }{\Q Nxu nun nxɔ xuruseene bata lu e sagoni,

\par }{\Q nxu lu ɲaxankata gbeeni.”




\par }\Chap{10}{\SH Sariyan suxu fena yamaan xɔn
\par }
{\PP \VerseOne{1}“Amasɔtɔ na feene birin xɔn, nxu tan Isirayila kaane bata lan feni ito ma, nxu yi a sɛbɛ, nxɔ kuntigine nun Lewi bɔnsɔnna muxun naxanye nxu yɛ, e nun nxɔ saraxaraline yi e yii fɔxɔn sa a ma.”


\par }{\PP \VS{2}Muxun naxanye e yii fɔxɔn sa a ma, ne xinle ni itoe ra: Yamana kanna Neyemi, Xakaliyaa diina e nun Sedeki nun

\VS{3}Seraya nun Asari nun Yeremi nun

\VS{4}Pasaxuri nun Amari nun Malakiya nun

\VS{5}Xatusi nun Sɛbaniha nun Maluku nun

\VS{6}Xarimi nun Meremoti nun Abadi nun

\VS{7}Daniyɛli nun Gineton nun Baruku nun

\VS{8}Mesulan nun Abiya nun Miyamin nun

\VS{9}Maasiya nun Biligayi nun Semaya. Saraxaraline nan yi ne ra.


\par }{\PP \VS{10}Lewine yɛ:

\par }{\PP Asani a dii xɛmɛn Yosuwe nun Xenadadaa diine Binuwi nun Kadamile

\VS{11}e nun e ngaxakedenne: Sɛbaniha nun Hodiya nun Kelita nun Pɛlaya nun Xanan

\VS{12}nun Mika nun Rexobo nun Hasabi

\VS{13}nun Sakuru nun Serebi nun Sɛbaniha

\VS{14}nun Hodiya nun Bani nun Beninu.


\par }{\PP \VS{15}Yamaan kuntigine yɛ: Parosi nun Paxata-Moyaba nun Elan nun Satu nun Bani nun

\VS{16}Bunni nun Asagada nun Bebayi nun

\VS{17}Adoniya nun Bigiwayi nun Adin nun

\VS{18}Ateri nun Xesekiya nun Asuru nun

\VS{19}Hodiya nun Xasun nun Besayi nun

\VS{20}Xarifi nun Anatɔti nun Nebayi nun

\VS{21}Magapiyasi nun Mesulan nun Xesiri nun

\VS{22}Mesesabele nun Sadɔki nun Yaduwa nun

\VS{23}Pɛlati nun Xanan nun Anaya nun

\VS{24}Hoseya nun Xananiya nun Xasubu nun

\VS{25}Haloxesi nun Pilixa nun Sobeki nun

\VS{26}Rexun nun Xasabana nun Maaseya nun

\VS{27}Axiya nun Xanan nun Anan nun

\VS{28}Maluku nun Xarimi nun Banaha.


\par }{\PP \VS{29}Yamaan dɔnxɛn birin yi sa e fari, saraxaraline nun Lewine nun taan dɛ kantanne nun bɛti baane nun Ala Batu Banxin walikɛne nun muxun naxanye birin xɛtɛ nxu rabilinna siyane fɔxɔ ra, e bira Alaa sariyan fɔxɔ ra, e yi e mali, e ɲaxanle nun e dii xɛmɛne nun e dii tɛmɛn naxanye birin yi nɔɛ feen famunɲɛ.

\VS{30}E birin yi sa e ngaxakedenne fari, e kuntigine. E yi e kɔlɔ a e xa Alaa sariyan suxu, a walikɛɛn Musa naxan nalixi nxu ma, nxu yi nxu Marigina Alatalaa sariyane nun yamarine birin suxu.

\VS{31}Nxu bata yi dɛ xuiin tongo a nxu nama nxɔ dii tɛmɛne fi siya gbɛtɛne ma naxanye dɔxi nxɔ yamanani, nxu mɔn mi e dii tɛmɛne tongoma ɲaxanle ra nxɔ dii xɛmɛne xa.

\VS{32}Na muxune yulane na fa Matabu Lɔxɔni hanma lɔxɔ sariɲanxine yi, nxu nama yulaya se yo sara ne ma hanma donseene. Nxu yi bɔxɔn fan lu a yi a matabu ɲɛɛ soloferedeni, nxu mi xɛɛn bima na ɲɛɛn na, nxu donle fan nakala ayi.


\par }{\PP \VS{33}Nxu bata sariyan sa fa fala nxu xa gbeti fixɛn garamu naanin fi ɲɛɛ yo ɲɛɛ, a findi nxɔ Ala Batu Banxin nawali seen na.

\VS{34}A xa findi buru rasariɲanxin saren na, e nun bogise saraxane nun saraxa gan daxine nun saraxan naxanye bama Matabu Lɔxɔne ma e nun kike nɛnɛn sanle hanma sali lɔxɔ gbɛtɛye ma. A tan nan mɔn findima saraxa gbɛtɛye saren na saraxa sariɲanxine nun yulubi xafari saraxane ra Isirayila xa, e nun wanle birin en ma Ala Batu Banxini.


\par }{\PP \VS{35}Nxu tan saraxaraline nun Lewine nun yamaan bata masɛnsɛnna ti alogo a xa kolon muxune lanma e xa fa yegen na waxatin naxan yi Ala Batu Banxini denbaya yɛɛn ma ɲɛɛ yo ɲɛɛ alogo a xa gan Alatalaa saraxa gandeni, en ma Ala, alo a sɛbɛxi kii naxan yi sariyani.

\VS{36}Nxu bata dɛ xuiin tongo a nxu xa fa nxɔ bɔxɔn bogise singene nun wudi bogi singene ra Alatala Batu Banxini,

\VS{37}nxu yi fa nxɔ dii singene nun nxɔ xuruseene dii singene ra Ala yɛtagi, alo sariyana a falaxi kii naxan yi. Nxu fa nxɔ ɲingene dii singene nun yɛxɛne nun siine dii singene ra Ala Batu Banxini. Nxu yi e so saraxaraline yii naxanye walima Ala Batu Banxini.

\VS{38}Nxu mɔn yi siga nxɔ sansi singene ra saraxaraline xɔn Ala Batu Banxin se ramaradeni, e nun bogise saraxane nun wudi bogine nun manpa nɛnɛn nun turena. Bɔxɔn bogiseene yaganna yi findi Lewine gbeen na. E tan nan yati e rasuxuma taane birin yi nxu dɛnaxanye bima.

\VS{39}Harunaa yixɛtɛna nde luma nɛn Lewine fɔxɔ ra e nɛma sigɛ yaganne tongodeni waxatin naxan yi. Lewine yi na yaganna dɔxɔde fuden xali Ala Batu Banxin gbeti ramaradeni.

\VS{40}Isirayila kaane nun Lewine sigama nɛn e murutune nun manpa nɛnɛne nun turen yaganne ra Ala Batu Banxin se ramaradeni, yire sariɲanxin goronne dɛnaxan yi, Ala Batu Banxin saraxaraline nun dɛ kantanne nun bɛti baane fan luma mɛnna nin.

\par }{\PP Na kiini, en mi en ma Ala Batu Banxin nabeɲinma.




\par }\Chap{11}{\SH Yuda kaan naxanye fa dɔxɔ Yerusalɛn yi
\par }
{\PP \VerseOne{1}Yamana kanne yi fa dɔxɔ Yerusalɛn yi. Yamaan dɔnxɛn yi masɛnsɛnna ti alogo muxu fu yɛ, muxu keden xa fa dɔxɔ Yerusalɛn yi, taa rasariɲanxina. Muxu fu yɛ, muxu solomanaanin nɔɛ luyɛ nɛn e kon taane yi.

\VS{2}Yamaan yi barika bira na muxune xa naxanye birin tin e xa fa dɔxɔ Yerusalɛn yi.


\par }{\PP \VS{3}Yamana kanni itoe nan fa dɔxɔ Yerusalɛn yi, koni Isirayila kaana ndee nun saraxaraline nun Lewine nun Ala Batu Banxin walikɛne nun Sulemani a banxin walikɛne denbayane, ne yi lu e taani Yuda yi, birin yi lu a kon yi.


\par }{\R Taruxune Singen 9.3-17

\par }{\PP \VS{4}Yuda kaana ndee nun Bunyamin kaana ndee fa dɔxɔ nɛn Yerusalɛn yi.

\par }{\PP Yuda bɔnsɔnna muxune yɛ: Ataya. Yusiya nan Ataya sɔtɔ. Sakari nan Yusiya sɔtɔ. Amari nan Sakari sɔtɔ. Sɛfati nan Amari sɔtɔ. Mahalaleli nan Sɛfati sɔtɔ Peresi xabilani.

\VS{5}Maaseya fan fata Yuda bɔnsɔnna nan na. Baruku nan Maaseya sɔtɔ. Kola-Xose nan Baruku sɔtɔ. Xasaya nan Kola-Xose sɔtɔ. Adaya nan Xasaya sɔtɔ. Yoyaribi nan Adaya sɔtɔ. Sakari nan Yoyaribi sɔtɔ Silo xabilani.

\VS{6}Peresi yixɛtɛn naxanye yi dɔxi Yerusalɛn yi, sofa kɛndɛne: muxu kɛmɛ naanin muxu tonge sennin e nun solomasɛxɛ.


\par }{\PP \VS{7}Bunyamin bɔnsɔnna muxune yɛ: Salu. Mesulan nan Salu sɔtɔ. Yowedi nan Mesulan sɔtɔ. Pɛdaya nan Yowedi sɔtɔ. Kolaya nan Pɛdaya sɔtɔ. Maaseya nan Kolaya sɔtɔ. Itiyeli nan Maaseya sɔtɔ. Yɛsaya nan Itiyeli sɔtɔ.

\VS{8}Salu nun a fɔxɔrabirane nan yi a ra, Gabayi nun Salayi. Xɛmɛne gbansanna, muxu kɛmɛ solomanaanin muxu mɔxɔɲɛn nun solomasɛxɛ nan yi Yerusalɛn yi Bunyamin bɔnsɔnna muxune ra.

\VS{9}Sikiri a diin Yowɛli nan yi e sofa kuntigin na, Hasɛnuwaa dii xɛmɛn Yuda nan yi taan kuntigi firinden na.


\par }{\PP \VS{10}Saraxaraline yɛ: Yoyaribi a dii xɛmɛn Yɛdaya nun Yakin nun

\VS{11}Xiliki a diin Seraya. Mesulan nan Xiliki sɔtɔ. Sadɔki nan Mesulan sɔtɔ. Merayoti nan Sadɔki sɔtɔ. Axituba nan Merayoti sɔtɔ. Axituba yi findixi Ala Batu Banxin kuntigin nan na.

\VS{12}Ne nun e walikɛne yi muxu kɛmɛ solomasɛxɛ muxu mɔxɔɲɛn nun firin nan xun na naxanye yi walima Ala Batu Banxini. Yeroxamaa diina Adaya yi findixi denbaya xunna nan na. Pelaliya nan Yeroxama sɔtɔ. Amasi nan Pelaliya sɔtɔ. Sakari nan Amasi sɔtɔ. Pasaxuri nan Sakari sɔtɔ. Malakiya nan Pasaxuri sɔtɔ.

\VS{13}Adaya nun a ngaxakedenne, muxu kɛmɛ firin muxu tonge naanin e nun firinna findi denbaya xunne nan na. Asarɛli a diina Amasasayi fan findi kuntigin nan na. Axasayi nan Asarɛli sɔtɔ. Mɛsilimɔti nan Axasayi sɔtɔ. Imeri nan Mesilemoti sɔtɔ.

\VS{14}Sofa kɛndɛn muxu kɛmɛ muxu mɔxɔɲɛn nun solomasɛxɛ nan yi Amasasayi nun a ngaxakedenne yɛ. Hagedolimi a diin Sabadiyɛli nan yi e yamaan xunna ra.


\par }{\PP \VS{15}Lewi bɔnsɔnna muxune yɛ: Xasubu a diin Semaya. Asirikami nan Xasubu sɔtɔ. Hasabi nan Asirikami sɔtɔ. Bunni nan Hasabi sɔtɔ.

\VS{16}Sabetayi nun Yosabadi Lewi kuntigine yɛ, ne nan yi wanle kɛma naxanye yi Ala Batu Banxin fari ma.

\VS{17}Mikaa diin Matani fan yi na. Sabidi nan Mika sɔtɔ. Asafi nan Sabidi sɔtɔ. Asafi nan yi barika bira bɛtin bama sali waxatini. Bakabukiya fan yi na naxan yi findixi kuntigi firinden na a ngaxakedenne yɛ, e nun Samuwaa diina Abada, Galali mamandenna, Yedutun tolobitana.

\VS{18}E birin malanxina, Lewi bɔnsɔnna muxune, muxu kɛmɛ firin muxu tonge solomasɛxɛ e nun naanin nan yi taa sariɲanxini.


\par }{\PP \VS{19}Dɛ kantanne yɛ: Akubu nun Talamɔn nun e ngaxakedenna naxanye yi dɛɛne kantanma, muxu kɛmɛ muxu tonge solofere e nun firin.


\par }{\PP \VS{20}Isirayila kaa dɔnxɛne, saraxaraline nun Lewi bɔnsɔnna muxune, ne yi dɔxi Yuda taane nin e benbane bɔxɔne yi.

\VS{21}Ala Batu Banxin walikɛne yi dɔxi Ofɛli geyaan nan fari. Sixa nun Gisipa nan yi e kuntigine ra.


\par }{\PP \VS{22}Bani a diin Yusi nan yi Lewine xun na Yerusalɛn yi. Hasabi nan Bani sɔtɔ. Matani nan Hasabi sɔtɔ. Mika nan Matani sɔtɔ Asafi bɔnsɔnni. Asafi yixɛtɛne yi findixi Ala Batu Banxin bɛti baane nan na.

\VS{23}Bɛti baane yi mangana yamarin nan bun e nun sariyana lan lɔxɔ yo lɔxɔ bɛtin ma.

\VS{24}Mesesabele a diin Petaxi, Yudaa diin Sera yixɛtɛne yɛ, na nan yi Isirayila yamaan xunna ra Perise mangan dɛxɔn.


\par }{\SH Yahudiyane Yerusalɛn fari ma
\par }
{\PP \VS{25}Yuda bɔnsɔnna muxuna ndee yi sa dɔxɔ banxidɛne nun taadine yi: Kiriyati-Aruba nun Dibon nun Yekabaseli nun e rabilinne taane yi,

\VS{26}e nun Yosuwe nun Molada nun Beti-Pɛlɛti taane nun

\VS{27}Xasari-Suwali nun Bɛriseba nun e rabilinne taane,

\VS{28}e nun Sikilaga nun Mekona nun a rabilinna taane yi,

\VS{29}e nun En-Rimɔn nun Sora nun Yaramuti taane nun

\VS{30}Sanowa nun Adulan nun e rabilinne taane nun Lakisi nun a xɛɛne nun Aseka taan nun a banxidɛne. Nanara, e yi dɔxi Bɛriseba yi siga han Hinɔn lanbanna.


\par }{\PP \VS{31}Bunyamin bɔnsɔnna muxun naxanye sa keli Geba yi, ne yi dɔxi Mikimasi nun Aya nun Betɛli taane nun e rabilinne nun

\VS{32}Anatɔti nun Nobi nun Ananiya nun

\VS{33}Xasori nun Rama nun Gitayin nun

\VS{34}Xadidi nun Seboyin nun Nebalati nun

\VS{35}Lodi nun Ono taane nun Yiirawanle Lanbanna nin.


\par }{\PP \VS{36}Yuda yamanan Lewi bɔnsɔnna muxuna ndee yi dɔxi Bunyamin yamanan nin.




\par }\Chap{12}{\SH Saraxaraline nun Lewi bɔnsɔnna
\par }
{\PP \VerseOne{1}Saraxaralini itoe nun Lewi bɔnsɔnna muxuni itoe nun Selatili a diin Sorobabeli nun Yosuwe nan xɛtɛ sa keli konyiyani yamana gbɛtɛ yi: Seraya nun Yeremi nun Esirasi nun

\VS{2}Amari nun Maluku nun Xatusi

\VS{3}nun Sɛkani nun Rexun nun Meremoti

\VS{4}nun Yido nun Gineton nun Abiya

\VS{5}nun Miyamin nun Maadiya nun Biliga

\VS{6}nun Semaya nun Yoyaribi nun Yɛdaya

\VS{7}nun Salu nun Amoki nun Xiliki nun Yɛdaya. Xɛmɛni itoe nun e ngaxakedenne nan findi saraxarali kuntigine ra Yosuwe waxatini.


\par }{\PP \VS{8}Lewi bɔnsɔnna muxune nan yi itoe ra: Yosuwe nun Binuwi nun Kadamile nun Serebi nun Yuda nun Matani. Matani nun a muxune nan yi barika bira bɛtine bama.

\VS{9}E ngaxakedenne Bakabukiya nun Yunni yi tixi e yɛtagi Ala batu waxatini.


\par }{\SH Saraxarali kuntigine yixɛtɛne
\par }
{\PP \VS{10}Yosuwe yi Yoyakin sɔtɔ, Yoyakin yi Eliyasibi sɔtɔ, Eliyasibi yi Yoyada sɔtɔ.

\VS{11}Yoyada yi Yonatan sɔtɔ, Yonatan yi Yaduwa sɔtɔ.


\par }{\PP \VS{12}Yoyakin yi saraxarali kuntigiyani waxatin naxan yi, muxuni itoe nan yi saraxaraline denbayane xunne ra:

\par }{\MM Meraya, Serayaa denbaya xunna

\par }{\MM e nun Xananiya, Yeremi a denbaya xunna


\par }{\MM \VS{13}Esirasi, Mesulan ma denbaya xunna

\par }{\MM e nun Yehoxanan, Amari a denbaya xunna


\par }{\MM \VS{14}e nun Yonatan, Maluku a denbaya xunna

\par }{\MM e nun Yusufu, Sɛbanihaa denbaya xunna


\par }{\MM \VS{15}e nun Xarimi, Adanaa denbaya xunna

\par }{\MM e nun Xelekayi, Merayoti a denbaya xunna


\par }{\MM \VS{16}e nun Sakari, Yido a denbaya xunna

\par }{\MM e nun Mesulan, Gineton ma denbaya xunna


\par }{\MM \VS{17}e nun Sikiri, Abiyaa denbaya xunna

\par }{\MM e nun Mowadi, Miniyamin ma denbaya xunna


\par }{\MM \VS{18}e nun Samuwa, Biligaa denbaya xunna

\par }{\MM e nun Yɛhonatan, Semayaa denbaya xunna


\par }{\MM \VS{19}e nun Matenayi, Yoyaribi a denbaya xunna

\par }{\MM e nun Yusi, Yɛdayaa denbaya xunna


\par }{\MM \VS{20}e nun Kalayi, Salayi a denbaya xunna

\par }{\MM e nun Eberi, Amoki a denbaya xunna


\par }{\MM \VS{21}e nun Hasabi, Xiliki a denbaya xunna

\par }{\MM e nun Natanɛli, Yɛdayaa denbaya xunna.


\par }{\PP \VS{22}Eliyasibi nun Yoyada nun Yoxanan nun Yaduwa waxatini, Lewi bɔnsɔnna muxune denbaya xunne nun saraxaraline xinle sɛbɛ nɛn Perise kaan Dariyusi a mangayaan waxatini.


\par }{\PP \VS{23}Lewi bɔnsɔnna muxune denbaya xunne fan xinle sɛbɛ nɛn taruxu kɛdine kui han Eliyasibi a diin Yoxanan waxatina.

\VS{24}Hasabi nun Serebi nun Kadamile a diin Yosuwe nan yi Lewi bɔnsɔn xunne ra. Ala batu waxatini, e yi tima nɛn e ngaxakedenne yɛtagi, e Ala tantunma, e barikan bira Ala xa e ti yɛɛn ma alo Dawuda, Alaa muxuna a yamarixi kii naxan yi.

\VS{25}Matani nun Bakabukiya nun Abadi nun Mesulan nun Talamɔn nun Akubu nan yi Ala Batu Banxin se ramaraden dɛ kantanne ra.

\VS{26}E yi walima Yosuwe a dii xɛmɛn Yoyakin waxatin nin, Yosadaki mamandenna, e nun yamana kanna Neyemi waxatin nun saraxaraliin nun sɛbɛli tiina Esirasi waxatini.


\par }{\SH Sɛwana Yerusalɛn yinna fe yi
\par }
{\PP \VS{27}Yerusalɛn yinna to yelin nafalɛ, e yi sa Lewine tongo alogo e mɔn xa fa dɔxɔ Yerusalɛn yi e lan ɲaxaɲaxani bayo Yerusalɛn yinna bata yelin tiyɛ, e yi Ala tantun bɛti ba kariɲanne nun kondenne nun bɔlɔnne ra.

\VS{28}Bɛti baane yi e malan keli Netofa banxidɛne ra Yerusalɛn rabilinna nun

\VS{29}Beti-Giligali taan nun Geba nun Asamawɛti yamanane yi. Bɛti baane bata yi taane ti Yerusalɛn rabilinni.

\VS{30}Saraxaraline nun Lewine yi e yɛtɛ rasariɲan, e yamaan fan nasariɲan, e nun taan dɛɛne nun a yinna.


\par }{\PP \VS{31}N yi yamarin fi a Yuda kuntigine xa te yinna xuntagi. N yi bɛti baane yitaxun firinna ra. A singen yi siga yiifanna ma yinna xuntagi Xuruse Ɲɛɲɛ Dɛɛn binni.

\VS{32}Hosaya nun Yuda kuntigine fɔxɔ kedenna biraxi e fɔxɔ ra,

\VS{33}e nun Asari nun Esirasi nun Mesulan nun

\VS{34}Yuda nun Bunyamin nun Semaya nun Yeremi

\VS{35}e nun saraxaraline diine, xɔtaan yi naxanye yii e nun Yonatan ma diin Sakari. Semaya nan Yonatan sɔtɔ. Matani nan Semaya sɔtɔ. Mikahu nan Matani sɔtɔ. Sakuru nan Mikahu sɔtɔ. Asafi nan Sakuru sɔtɔ.

\VS{36}A ngaxakedenne fan yi a fɔxɔ ra: Semaya nun Asarɛli nun Milalayi nun Gilalayi nun Maayi nun Natanɛli nun Yuda nun Xanani. Dawuda, Alaa muxuna bɛti ba seene yi e yii. Sɛbɛli tiina Esirasi nan yi tixi e yɛɛ ra.

\VS{37}E to Tigi Dɛɛn li, e yi te Dawudaa Taan kiraan xɔn, te yinna xuntagi, Dawudaa banxin xun ma, siga han Ige Dɛna sogeteden binni.


\par }{\PP \VS{38}Bɛti baane dɔxɔden firinden yi siga kɔmɛnna ma. Nxu nun yama dɔnxɛn yi bira e fɔxɔ ra yinna xuntagi. Nxu yi dangu Buru Ganden Sangansoon na siga han yinna yigbo yirena,

\VS{39}han Efirami Dɛɛn xanbi ra, siga han Dɛ Fonna, dangu Yɛxɛ Dɛɛn na, han Xananɛli Sangansona e nun sangansoon naxan xili Kɛmɛ han Yɛxɛɛne So Dɛna. E yi ti Kantan Ti Dɛɛn na.


\par }{\PP \VS{40}Na xanbi ra, bɛti ba dɔxɔ firinne yi ti Ala Batu Banxini. Nxu nun kuntigine yi ti naxanye yi n fɔxɔ ra, e nun

\VS{41}saraxaraline: Eliyakimi nun Maaseya nun Miniyamin nun Mikahu nun Eliyowenayi nun Sakari nun Xananiya. E xɔtane suxi e yii.

\VS{42}Maaseya nun Semaya nun Eleyasari nun Yusi nun Yehoxanan nun Malakiya nun Elan nun Eseri fan yi na. Yesiraxiya nan yi bɛti baane yɛɛratiin na.

\VS{43}Muxune yi saraxa wuyaxi ba na lɔxɔni, e sɛwa, bayo Ala bata yi sɛwa fe gbeen nagidi e ma. Ɲaxanle nun diidine fan yi sɛwa, Yerusalɛn sɛwa xuiin yi mɛma yire makuyeni.


\par }{\PP \VS{44}Na lɔxɔni, e yi muxune dɔxɔ se ramaradene xunna bogise singene nun yaganne yi ramarama dɛnaxanye yi. E yi e ti ne malanna ra, yamanan taane birin yi, naxan lanma a so saraxaraline nun Lewine yii Ala kiseen na. Yuda kaane yi sɛwaxi bayo saraxaraline nun Lewine birin yi e wanla ra.

\VS{45}E lu Alaa wanla kɛ, e nun marasariɲan wanla, e nun bɛti baane nun kantan tiine alo Dawuda nun a dii xɛmɛn Sulemani a yamari kii naxan yi.

\VS{46}Bayo waxati danguxini, Dawuda nun Asafi waxatini, bɛti ba kuntigine yi na e nun bɛtine Ala tantun xinla ma.

\VS{47}Sorobabeli nun Neyemi waxatini, Isirayila kaane birin yi seene soma nɛn bɛti baane nun kantan tiine yii alo a yi lan kii naxan yi lɔxɔ yo lɔxɔ. E yi e yagan sariɲanxine soma nɛn Lewine yii, Lewine fan yi nde so Haruna yixɛtɛne yii.




\par }\Chap{13}{\SH Neyemi kɛwali dɔnxɛne
\par }
{\PP \VerseOne{1}Na waxatini, e yi Musaa sariya kɛdin xaran yamaan xa, e yi a to sɛbɛxi fa fala, Amonine nun Moyaba kaane mi lan e so Alaa yamani mumɛ,\FTNT{*}{{\FR 13:1: }{\FR{13.1}}{\FT{ Na feen sɛbɛxi Sariyane 23.4-6 kui.}}}

\VS{2}amasɔtɔ waxati danguxini, e mi Isirayila kaane yisuxu, e mi donseen nun igen so e yii, e yɛtɛɛn yi Balami saren fi alogo a xa e danga. Koni, en ma Ala yi dangan maxɛtɛ duban na.\FTNT{†}{{\FR 13:2: }{\FR{13.2}}{\FT{ Na feen sɛbɛxi Yatɛne 22.1-6 kui.}}}

\VS{3}Yamaan to sariya kɛdin xaran xuiin namɛ, e yi xɔɲɛne birin kedi Isirayila kaane yɛ.


\par }{\PP \VS{4}Benun na xa liga, saraxaralina Eliyasibi naxan yi walima en ma Ala Batu Banxin se ramaradene yi, naxan mɔn yi findixi Tobiya ngaxakedenna ra,

\VS{5}na bata yi banxin kuiin yire belebelena nde yitɔn Tobiya xa, bogise saraxane nun wusulanna nun goronne yi ramaraxi dɛnaxan yi nun, e nun murutun yaganna nun manpaan nun turena, naxan yi findixi Lewi bɔnsɔnna muxune gbeen na, e nun bɛti baane nun kantan tiine nun saraxaraline.


\par }{\PP \VS{6}N mi yi Yerusalɛn yi na waxatini na feene ligɛ, amasɔtɔ n bata yi xɛtɛ Babilɔn mangana Aratasɛrɛkɛsi fɛma, a mangayaan ɲɛɛ tonge saxan e nun firinden ma. Na xanbi ra, n yi mangan maxɔdin, a yi tin n xa siga,

\VS{7}n yi xɛtɛ Yerusalɛn yi. N yi fe ɲaxin to Eliyasibi naxan naba, a to palana nde so Tobiya yii Alaa banxin yinna kui.

\VS{8}Na yi n xɔlɔ ki faɲi. N yi Tobiya yiiseene birin namini palaan fari ma.

\VS{9}N yi yamarin fi a e xa palane rasariɲan, n mɔn yi Ala Batu Banxin seene dɔxɔ e funfune yi, e nun bogise saraxane nun wusulanne.


\par }{\PP \VS{10}N mɔn yi a mɛ a Lewine mi e gbee saraxane sɔtɔxi, n mɔn yi a mɛ fa fala Lewine nun bɛti baan naxanye yi walima Ala Batu Banxini, ne bata xɛtɛ e xɛɛne ma.

\VS{11}N yi kuntigine maxadi, n naxa, “Nanfera Ala Batu Banxin bata rabeɲin?” N yi Lewine nun bɛti baane malan, n yi birin ti a funfuni.

\VS{12}Nayi, Yuda kaane birin yi fa yaganna nun murutun nun turen na se ramaradeni.

\VS{13}N yi se ramaraden taxu saraxaraliin Selemiya nun sɛbɛli tiin Sadɔki nun Lewina nde ra naxan xili Pɛdaya. N yi Sakuru a diin Xanan findi e mali muxun na, Matani mamandenna, bayo birin yi laxi e ra. E tan nan yi sɔlɔnni taxunma e ngaxakedenne ma.


\par }{\PP \VS{14}N ma Ala, n ma fe xa rabira i ma, na ma, n naxan nabaxi lannayani n ma Alaa banxin xa alogo i xa batu. I nama i mɛ n na.


\par }{\PP \VS{15}N muxune to na waxatin nin sali lɔxɔni Yuda yamanani, e manpa bogine yibutuxunma. Nde yi bogise xidine rasoma, e xidixi sofanle fari, e nun wudi bogi igen nun manpa bogine nun xɔdɛne nun goronna sifan birin, siga Yerusalɛn yi Matabu Lɔxɔni. N yi a fala e xa a e nama fa donseene mati na lɔxɔni.

\VS{16}Tire kaane fan yi dɔxi mɛnni, naxanye fan yi fama yɛxɛn nun sare seen sifan birin na, e yi e mati Yuda kaane ma Yerusalɛn yi sali lɔxɔni.

\VS{17}N mɔn yi Yuda fonne maxadi, n naxa, “Fe ɲaxini ito bunna nanse ra, ɛ yi Matabu Lɔxɔn naxɔsi?

\VS{18}Ɛ benbane fan mi ito xan liga ba? Ala bata fe ɲaxini itoe birin nafa en nun taani ito ma. Ɛ tan mɔn a xɔlɔn fari sama Isirayila xili ma, ɛ yi Matabu Lɔxɔn sariɲanna kala.”


\par }{\PP \VS{19}Na xanbi ra, benun Matabu Lɔxɔn xa a li, dimin nɛma Yerusalɛn dɛɛne li tun, n yi yamarin fi, a dɛɛne xa ragali, e nama fa rabi fɔ Matabu Lɔxɔn na dangu. N yi n ma walikɛna ndee dɔxɔ dɛɛne ra, alogo muxune nama so goronne ra Matabu Lɔxɔni.

\VS{20}Na ma, sare matine nun sare soone yi kɔɛɛn nadangu Yerusalɛn fari ma sanɲa ma keden hanma sanɲa ma firin.

\VS{21}N yi e rakolon, n naxa, “Nanfera ɛ kɔɛɛn nadanguma yinna fari ma? Xa ɛ mɔn a liga, n na ɛ suxuma nɛn.” Xabu na lɔxɔni, e mi fa fa Matabu Lɔxɔni sɔnɔn.

\VS{22}N mɔn yi yamarin fi Lewine ma a e xa e rasariɲan, e fa dɛɛne kantan alogo e xa Matabu Lɔxɔn findi lɔxɔ sariɲanxin na.

\par }{\PP Na feen ma, n ma fe xa rabira i ma, n ma Ala, i yi n kantan i ya hinan gbeeni.


\par }{\PP \VS{23}Na waxatini, Yuda kaana ndee bata yi ɲaxanle dɔxɔ naxanye yi kelixi Asadodi nun Amoni nun Moyaba siyane yɛ.

\VS{24}E diine fɔxɔ kedenna yi Asadodi xuiin falama ba xui gbɛtɛye ra, koni e mi yi nɔɛ Heburu xuiin falɛ.

\VS{25}N yi e maxadi, n yi e danga, n yi ndee bɔnbɔ, n yi e xunsɛxɛne matala, n yi e rakɔlɔ Ala yi, n naxa, “Ɛ nama ɛ dii tɛmɛne so siya gbɛtɛne yii e ɲaxanle ra, ɛ nama siya gbɛtɛne dii tɛmɛne tongo ɛ nun ɛ dii xɛmɛne xa.

\VS{26}Isirayila mangan Sulemani mi yulubin liga na kiin xan yi ba? A ɲɔxɔn manga mi yi na siyane yɛ, a yi rafan a Ala ma. Ala bata yi a findi mangan na Isirayila birin xun na. Koni hali na, siya gbɛtɛne ɲaxanle a ti nɛn yulubin ma.

\VS{27}Nxu fa a mɛ iki fa fala a ɛ fe ɲaxi sifani ito ligama, fe ɲaxi gbeena en ma Ala ra, ɛ yi siya gbɛtɛ ɲaxanle dɔxɔ.”


\par }{\PP \VS{28}Yehoyadaa dii xɛmɛna nde, saraxarali kuntigina Eliyasibi mamandenna yi findixi Horoni kaan Sanbalata bitanna nan na. N yi a kedi n yɛtagi.

\VS{29}E fe xa rabira i ma, n ma Ala, bayo e bata saraxarali wanla sariɲanna kala, e nun saraxaraline nun Lewine layirina.


\par }{\PP \VS{30}N na e birin nasariɲan nɛn xɔɲɛne seene birin ma, n mɔn yi saraxaraline nun Lewine ti e wanle ra.

\VS{31}N mɔn na liga nɛn saraxa yegene ra waxati saxini, e nun bogise singene.

\par }{\PP N ma Ala, n ma fe xa rabira i ma, i fan n na.

\par }